Vesti online / Vesti / Ex YU / Krivične prijave protiv Antića, Rakovića i Krivokapića\nCrnogorski pokret podneo je tri krivične prijave Vrhovnom državnom tužilaštvu u Podgorici protiv protojereja SPC Momčila Krivokapića iz Kotora, istoričara Čedomira Antića i Aleksandra Rakovića iz Beograda zbog krivičnih dela protiv ustavnoga uređenja i bezbednosti Crne Gore i izazivanja nacionalne, rasne i verske mržnje.\nPrijave su podnete protiv Antića i Rakovića, kojima je, inače, vlast u Crnoj Gori zabranila ulazak u tu državi i na taj način ih onemogućila da prisustvuju skupu, kojem su se oni obratili video linkom.\nCrnogorski pokret je krivične prijave podneo zbog, kako prenosi RTCG, stavova koje su Krivokapić, Antić i Raković saopštili na skupu "Pokoljenja dela sude", koji je održan 7. novembra u Budvi, povodom 100 godina od Podgoričke skupštine.\nPrijava protiv Krivokapića je podneta zato što je, kako se navodi, na skupu izjavio da "od reda ljudi ne znaju da Boka nikada nije bila Crna Gora, a da su Grbalj, Budva, Maine, Brajići, Bečići i Paštrovići Boka Kotorska. Boka se ujedinila sa Srbijom direktno, a ne preko podgoričke skupštine".\nKrivokapić je, dodaju, poručio: "Gore glavu srpski narode gore glavu srpski narode Boke Kotorske! Prošli su svi okupatori, pa će proći i ovi! Ničija nije gorela do zore".\nPrijava protiv Antića je podneta zato što je, kako se navodi, putem video linka poručio: "Oni nisu uspeli ni u čemu drugome, osim da budu privezak i sluge moćnih i silnih na ovome svetu",\nDodao je i:"Želim vam srećnu stogodišnjicu oslobođenja i ujedinjenja, želim svima vama više sreće u ovome veku, i nadam se da ćemo se uskoro videti kada dođe sloboda, kada dođe demokratija i Srbin više ne bude rob".\nA krivična prijava protiv istoričara Rakovića podneta je zato što je, takođe, putem video linka poručio: "Mi smo kao narod pregurali u bilo kojoj srpskoj zemlji okupacije koje su trajale predugo i okupacije koje su trajale kratko. I ovoj pokušaj okupacije identiteta u Crnoj Gori i srpske Crne Gore neće biti večan. Moja osnovna poruka je - ujedinićemo srpske zemlje i oslobodićemo srpsko more".\nU obrazloženju se navodi i da je crnogorsoj javnosti poznato da Aleksandar Raković i Čedomir Antić u više navrata daju izjave, intervjue, objavljuju tekstove u kojima vređaju dostojanstvo pripadnika crnogorske nacije i poklonika CPC, negiraju ih i nazivaju pogrdnim imenima, pozivaju na građanske nemire, obmanju javnost o položaju srpskog naroda u Crnoj Gori, sa namerom, kako tvrde, pravljenja međunacionalne i međuverske netrpeljivosti, kao i mnoge druge konstrukcije koje unose podele i loše međuljudske, međunacionalne i međukonfesionalne među građane Crne Gore.\nCrnogorski pokret, navodi se u saopštenju, još jednom apeluju na pravosudne organe Crne Gore da, u skladu sa zakonom, izvršavaju svoje obaveze i budu brana svim nedozvoljenim aktivnostima i ponašanjima jer, kako su kazali nečinjenje i oportunizam mogu samo proizvesti dalje urušavanje pravnog poretka, podizanje tenzija i stvaranje međusobne netrepeljivosti među građanima Crne Gore.\n"Pravosuđe mora biti brana svim atacima na građansku Crnu Goru, njenu multikulturalnost i multikonfesionalnost, njen antifašistički karakter, nepovredivost teritorije Crne Gore i njenu celovitost, što u krajnjem znači zaštitu ustavnih načela na kojima je sazdana nezavisna i suverena Crna Gora", navodi se u saopštenju.\nPogrešno je, kažu, podvoditi pod slobodu govora aktivnosti koje mogu proizvesti ogromne posledice po građanski mir i međusobnu sukobljenost između nacionalnih konfesionalnih grupa u Crnoj Gori.\nEX YU Vlada CG: Štitimo stabilnost i bezbednost od nedobronamernih\nSRBIJA Istoričari reagovali na potez CP: Naša obaveza je da govorimo istinu\nEX YU Crnogorci porezom na svadbe zaradili dva miliona evra


Vojvodina ima novo rukovodstvo - Zbiljić: Moramo da budemo i profitni centar, osim što smo sportski - SPORTSKI ŽURNAL\n27 maj, 2022 6\nTeško će se uzimati bodovi na „Karađorđu“, u to sam siguran i zaista idemo na najviše domete od prve sezone - rekao je prvi čovek Upravnog odbora\nU svečanoj sali FC „Vujadin Boškov“ u Veterniku, danas je održana izborna sednica Skupštine FK Vojvodina.\nSednici najvišeg klupskog tela prisustvovalo je 50 od ukupno 55 članova Skupštine, pri čemu je njih 43 bilo lično prisutno u sali, dok su preostalih sedam bili zastupljeni preko punomoćnika sa urednim punomoćjem za zastupanje.\nSkupština FK Vojvodina jednoglasno je konstituisala saziv Skupštine koji je članovima najvišeg klupskog tela predočen na prethodnoj sednici.\nVećinom glasova, za predsednika Skupštine je ponovo izabran Milan N. Đukić. Skupština FK Vojvodina je za potpredsednike Skupštine jednoglasno izabrala Petra Đurđeva i Dragana Veljkova.\nSkupština FK Vojvodina je za predsednika UO kluba jednoglasno izabrala Dragoljuba Zbiljića, koji je poručio da očekuje mnogo bolje rezultate i bolje poslovanje FK Vojvodina u narednom periodu.\n- Jedinstveni nemamo čega da se bojimo i ne može nam niko ništa, a razjedinjeni nemamo čemu da se nadamo, možemo samo da spustimo glave i da se vratimo u neke loše trenutke. Zahvaljujem se svima i čast mi je i zadovoljstvo da predvodim FK Vojvodina, jednog od simbola Novog Sada. Simboli motivišu, simboli se poštuju i vole i to ću tražiti od svih članova svoje uprave, da na svakom mestu pokazuju jedan respekt i odnos koji klub zaslužuje. Siguran sam da ćemo da stvorimo jednu pobedničku atmosferu, da ćemo organizaciono, kadrovski i finansijski potpuno da ojačamo klub. Već za nekoliko meseci, a da ne kažem i za godinu, dve, Voša će da izgleda po svim načelima modernog fudbala i modernog biznisa. Ja znam put kojim ćemo ići, voleo bih da verujete u mene, i idemo zajedno u nove pobede – rekao je novi predsednik FK Vojvodina Dragoljub Zbiljić.\nNakon novoizabranog predsednika kluba Dragoljuba Zbiljića, u ime ujedinjenih navijača Vojvodine prisutnima se obratio Boris Priselac, koji je poželeo sreću novoizabranom predsedniku, nakon čega su predstavnici navijača u Skupštini kluba napustili sednicu, te je ista nastavljena uz kvorum od 28 prisutnih članova, od čega je 21 bio prisutan lično u sali, a sedam preko punomoćnika sa urednim punomoćjem za zastupanje.\nNakon toga, novoizabrani predsednik kluba Dragoljub Zbiljić je saopštio da će u novom sazivu Upravnog odbora biti – Branibor Jovičić, Nikola Vasiljević, Boris Dumnić, LJubomir Apro, Petar Đurđev, Darko Jevtić i Vasa Pušibrk.\nČlanovi Skupštine jednoglasno su za predsednika Nadzornog odbora izabrali Sašu Đurđevića, a za članove Nadzornog odbora Gorana Karadarevića i Draganu Saratlić.\nTakođe, članovi Skupštine su za generalnog direktora kluba jednoglasno ponovo izabrali Dušana Bajatovića.\nNovoizabrani predsednik kluba Dragoljub Zbiljić potom se ponovo obratio prisutnima, govoreći o programu rada kluba za naredne četiri godine.\n– Imamo jasan plan, moramo da se ponašamo odgovorno, jer moramo da budemo i profitni centar, osim što smo sportski. Osim što moramo da imamo rezultate, moramo da razmišljamo o finansiranju od prvog dana mog mandata, što znači da idemo u tri pravca. Jedan je da izborimo plasman u Evropu, što je veoma važno, najbolje bi bilo direktno u Ligu šampiona, ako ne, onda kroz kvalifikacije sa pozicije broj dva. Ukoliko to ne uspemo, onda da se plasiramo u Ligu Evrope, jer tako punimo budžet i spremamo se za godine koje dolaze. Drugi pravac u koji najviše verujem je rad omladinske škole i iskreno verujem da je to najbolji deo kluba u prethodnim godinama i siguran sam da će tako da nastavi i gospodin Grujić sa svojim saradnicima. Želimo da češće gledamo igrače kao što su Milošević, Majstorović, da produžimo ugovor sa Kabićem i da on bude zvezda kluba, da nakon toga pričamo o transferima i da punimo budžet iz naših transfera. I treći pravac je nešto za šta, kao neko ko je diplomirao na marketingu, mogu da kažem da je bilo malo zapostavljeno i na niskom nivou u prethodnom periodu, a to je marketing. Očekujem da, osim generalnog sponzora, imamo i veći broj sponzora, da imamo i treći pravac priliva novca, da pratimo tu finansijsku disciplinu i da razmišljamo o visokim dometima na sportskom polju. Hvala svim prijateljima koji su mi poručili šta znači biti na trećem mestu, ali iskreno, niti ja, niti Dušan Bajatović, niti ostali članovi uprave znamo da igramo za treće mesto. Da se niko ne ljuti, ali mi sigurno idemo na prvo mesto od prvog kola. Teško će se uzimati bodovi na „Karađorđu“, u to sam siguran i zaista idemo na najviše domete od prve sezone. Bilo mi je važno da vam objasnim ova tri koncepta punjenja budžeta, jer to je moja oblast, tu nauku volim i primeniću svo svoje znanje u klubu – zaključio je Dragoljub Zbiljić.\nSlaninar - NS · 27 maj, 2022 21:28\nLjubitelj fudbala · 28 maj, 2022 05:42\nKukiriku · 27 maj, 2022 21:47\n007 · 28 maj, 2022 05:40\n007 · 30 maj, 2022 07:16\n007 · 28 maj, 2022 00:42


Međunarodni dan Roma: Okončati isključenost roma u BiH – Sarajevski.ba\nMeđunarodni dan Roma: Okončati isključenost roma u BiH\nPovodom 8. aprila, Međunarodnog dana Roma, Ministarstvo za ljudska prava i izbjeglice Bosne i Hercegovine, Misija OSCE-a u BiH, Delegacija Evropske unije u BiH / Specijalni predstavnik EU, UNICEF, Save the Children i World Vision su pozvali na veće napore sa svih strana kako bi se okončala isključenost Roma u BiH. Pristup adekvatnom stanovanju, zaposlenju, obrazovanju, zdravstvenim uslugama, socijalnoj zaštiti i jednakom političkom učešću ostaju van dometa za ogromnu većinu romske populacije u BiH.\n“Bosna i Hercegovina je opredijeljena da nastavi sa realizacijom akcionih planova za Rome i radićemo na tome da ostvarimo još bolju suradnju sa lokalnim zajednicama kako bismo unaprijedili položaj romske populacije,” rekao je Damir Ljubić, ministar za ljudska prava i izbjeglice BiH. “Vijeće ministara BiH surađuje sa vlastima na svim razinama kako bi se kreirale inkluzivne sredine za Rome. BiH preuzima predsjedavanje Dekadom inkluzije Roma 1. jula 2014. godine te će u tom okviru Ministarstvo također aktivno surađivati sa romskim nevladinim organizacijama u cilju unaprijeđenja prava Roma u BiH”.\n“Ostaje još mnogo da se uradi kako bismo se izborili protiv dugotrajne diskriminacije Roma i riješili hitna pitanja ljudskih prava, kao što je pitanje stanovanja,” rekao je Fletcher M. Burton, šef Misije OSCE-a u BiH. “Naša mreža od 11 terenskih ureda nam je omogućila direktnu i kontinuiranu komunikaciju sa romskim zajednicama, te utvrđivanje potreba gotovo svih romskih zajednica u BiH. Saznali smo da oni najranjiviji i dalje ostaju na marginama – romske porodice bez ikakve imovine i one koje žive u ilegalno sagrađenim stambenim jedinicama su često isključene”.\nŠef Delegacije EU u BiH i Specijalni predstavnik EU, ambasador Peter Sorensen, je rekao: “Romi su i dalje suočeni sa neprihvatljivim nivoima diskriminacije u društvu. I dalje je mnogo izazova pred nama – izazova za čije smo rješenje svi odgovorni. Evropska unija čini svoj dio. Trenutno imamo projekat u toku vrijedan 2,5 miliona eura. To će, između ostalog, omogućiti stambeno zbrinjavanje za 150 porodica i 80 ekonomskih grantova. Više od 1300 ljudi će osjetiti direktnu korist”.\n„Socijalna inkluzija Roma morala bi početi od rođenja: svako dijete treba biti prijavljeno po rođenju, što može zahtijevati osiguravanje besplatnog porođaja u svim zdravstvenim institucijama,“ rekla je Florence Bauer, predstavnica UNICEF-a u BiH. „Ovo bi smanjilo broj djece koja nisu pravovremeno upisana u matične knjige rođenih, što je neophodno za ostvarivanje njihovih prava na identitet, državljanstvo, putne isprave i ostale identifikacijske dokumente kao preduslove za realizaciju svih drugih prava. Socijalna isključenost počinje sa rođenjem, a počinje i društvena inkluzija“.\nMeđunarodni dan Roma, 8. april, ustanovljen je 1971. godine kako bi se odalo priznanje vrijednostima jedinstvene, ali raznovrsne zajednice koja živi širom Evrope te koja se, kulturno i istorijski bogata, danas ipak suočava sa velikim ekonomskim, socijalnim i političkim izazovima.\n„Kvalitetno obrazovanje za djecu Rome je jedno od najvažnijih temelja u smanjenju diskriminacije, promocije jednakosti romske populacije i stvaranja boljih životnih uslova za romske dječake i djevojčice,“ rekla je Andrea Žeravčić, direktorica Save the Children. „Obrazovanjem koje je inkluzivno i omogućava mnoštvo izbora za svu djecu u BiH, dajemo im jednake prilike i postavljamo osnovu za društvo koje se temelji na principima različitosti, solidarnosti i tolerancije. Organizacija Save the Children sarađuje sa obrazovnim vlastima kako bi se ovo postiglo, kao i sa mladim liderima Romima kako bi se promijenila percepcija o Romima u našem društvu“.\n„Još jedna godina je preostala do završetka Dekade inkluzije Roma i ostao je još određeni broj ciljeva koji se moraju postići,“ rekla je Sarah Bearup, nacionalna direktorica World Vision u BiH. „Moramo pojačati naše napore i svi zajedno raditi na rušenju barijera i zatvaranju neprihvatljivog jaza između Roma i širih slojeva društva“.\nMinistarstvo za ljudska prava i izbjeglice Bosne i Hercegovine, Misija OSCE-a u BiH, Delegacija Evropske unije u BiH / Specijalni predstavnik EU, UNICEF, Save the Children i World Vision će 8. aprila 2014. godine učestvovati u konferenciji „Inkluzija Roma u BiH – Izazovi i prepreke“ u Sarajevu, saopćio je OSCE.


Rasmusen: Još nema dokaza o povlačenju ruske vojske\nGeneralni sekretar NATO Anders fog Rasmusen izjavio je danas u Sarajevu da je i dalje veoma zabrinut situacijom u Ukrajini i da još nema dokaza o povlačenju ruske vojske s ukrajinske granice.\n"Videli smo već treću najavu predsednika (Rusije Vladimira) Putina o povlačenju ruske vojske. Svako jutro se budim nadajući se da ću videti stvarno povlačenje, ali do sada nismo videli dokaze za to i takva situacija je i danas", rekao je Rasmusen novinarima u Sarajevu.\nOn je dodao da NATO nastavlja da pomno prati situaciju u Ukrajini. "Biću prvi koji će pozdraviti značajno i stvarno povlačenje ruskih jedinica sa granice jer će to biti veoma važan korak ka smirivanju ukrajinske krize", rekao je Rasmušen.\nGeneralni sekretar NATO je kazao da je rešenje krize u Ukrajini moguće samo političkim putem.\n"Veoma sam zabrinut situacijom u Ukrajini. Nadam se da će predsednički izbori u nedelju dati rezultat koji će dovesti do veće političke stabilnosti jer je jedini način za rešenje krize politički i diplomatski", rekao je Rasmusen i pozvao sve strane na\nPutin je u ponedeljak naložio povlačenje vojnika koji su učestvovali na vojnim vežbama uz granicu sa Ukrajinom. SAD i NATO procenjuju da Rusija ima 40.000 vojnika duž granice sa Ukrajinom.


UNS :: UNS vesti :: Do sutra prijave na radionicu "Reforma lokalne administracije u službi ekonomskog razvoja“\nNaslovna | Desk | UNS vesti | Do sutra prijave na radionicu "Reforma lokalne administracije u službi ekonomskog razvoja“\nDo sutra prijave na radionicu "Reforma lokalne administracije u službi ekonomskog razvoja“\nPres centar Udruženja novinara Srbije (UNS) i Nacionalna alijansa za lokalni ekonomski razvoj (NALED), uz podršku Razvojne agencije Srbije (RAS) pozivaju novinare da se prijave na radionicu „Reforma lokalne administracije u službi ekonomskog razvoja“ koja je planirana za petak, 18. maj, od 11 sati. Na radionici u beogradskom Pres centru biće predstavljeno najnovije istraživanje NALED-a: „Kapaciteti za lokalni ekonomski razvoj u Srbiji“.\nU istraživanju su analizirani podaci o uslovima koje gradovi i opštine nude potencijalnim investitorima, politici naplate taksi i naknada, kvalitetu kadrova koji rade na privlačenju investicija, kao i aktivnosti na promociji lokalnih samouprava, koje će na radionici predstaviti projektni menadžer NALED-a Ivana Bogosavljević Čikić.\nNovinari će na radionici moći da razgovaraju sa direktorkom sektora za planiranje i razvoj RAS-a Anom Žegarac, direktorom IS sektora Assecco SEE Dejanom Đokićem, gradonačelnikom Grada Pančeva Sašom Pavlovim i predsednikom Opštine Ćuprija Ninoslavom Erićem.\nNa radionici će biti predstavljen i nagradni konkurs za novinare na istoimenu temu - „Reforma lokalne administracije u službi ekonomskog razvoja“.\nZainteresovani za radionicu treba da pošalju kraću radnu biografiju do utorka, 15. maja na mejl vesna.masalovic@uns.rs.\nPotvrdu o učešću na radionici prijavljeni će dobiti od organizatora. Učesnicima radionice, koji žive van Beograda, organizatori će refundirati putne troškove (autobuske/vozne karte).


Vijesti Zemlja Agrokor: Dobavljači podržali kriterije za isplatu dugova\nPotvrdio je to i njihov predstavnik u Vijeću, Tihomir Jaić, koji je kazao i da se radi o ukupno oko 30 milijuna eura te je istaknuo da su mali dobavljači takvim dogovorom za sada i više nego zadovoljni, a da će nakon što novac dobiju biti “u potpunosti zadovoljni”.\n“Moram reći da je ono što je bilo predmet izvješća na vjerovničkom vijeću obećavajuće, prvenstveno što se tiče proizvodnih kompanija, koje su redom sve pozitivne i imaju relativnu operativnu maržu. Što se tiče retaila, on ima gubitak, ali nešto manji od onog za isti period prošle godine, ali popravlja mu se nešto marža. Ako se do kraja godine provedu svi ciljevi koji su postavljeni pred menadžment i povjerenika, a to je pitanje restrukturiranja kompanije na troškovnoj strani, znači da će možda čak biti i na pozitivnoj nuli”, odgovorila je Vidaković.\n“To je potpuno odvojeni proces o kojem se mora razgovarati na nekim drugim razinama, postoji u ovom trenutku zakonska prepreka da Vijeće i dobavljači mogu to riješiti. Ali, razgovarali smo da ćemo o tome razgovarati i s premijerom i HBOR-om, da se pokuša spriječiti potencijalna šteta koja bi mogla nastati ako pojedine firme ne budu relativno brzo rješavanje pitanje tih mjenica, jer to je onda sistemski rizik i za te firme”, zaključila je Vidaković. (Hina)\nPrethodni članakDZS: Izvoz porastao gotovo 15, a uvoz 8,5 posto\nSljedeći članakNjemački trgovinski višak ponovo porastao u svibnju


Stop govoru mržnje SPC i nenamenskom trošenju novca svih građana Srbije! - Žene u crnom\nStop govoru mržnje SPC i nenamenskom trošenju novca svih građana Srbije!\nSaopštenje povodom dodele sredstava iz budžetske rezerve za radove na hramu Svetog Save i reakcije SPC na kritike dela javnosti\nProtestujemo protiv rečnika punog govora mržnje u saopštenju Srpske pravoslavne crkve od 7. jula i tražimo odgovor od Vlade Srbije zašto je odlučila da, u danima kada su ugroženi zdravlje, životi i ekonomska egzistencija građana Srbije, SPC dobije milijardu i dvesta miliona dinara za radove na Hramu Svetog Save u Beogradu.\nSrpska pravoslavna crkva je, nedavno, iz budžetske rezerve Republike Srbije dobila milijardu dinara (8,5 miliona evra) za nastavak radova na Hramu Svetog Save u Beogradu. Deo javnosti, ali i neke ličnosti visoko pozicionirane u vrhu hirerarhije Crkve, reagovali su na ovaj potez Vlade Srbije, smatrajući da nije vreme za ovakav i ovoliki izdatak na teret svih građana. Okolnosti u kojima se građanke i građani Srbije nalaze već duže vreme a posebno ovih dana, pokazuju da je pred državnim organima i građanima i dalje veliki izazov borbe protiv bolesti COVID-19, koji iziskuje ne samo epidemiološke mere već i velika materijalna sredstva da bi se održao zdravstveni sistem i spaslo zdravlje i životi ljudi.\nSPC se u svom saopštenju od 7. jula obrušila na svog episkopa Grigorija koji je u listu Danas kritikovao državne organe Republike Srbije ali i vrh SPC, i tom prilikom je koristila jedan krajnje ostrašćen rečnik pun diskvalifikacija upućenih ne samo episkopu i listu Danas, već i delu građana koji su u pežorativnom tonu označeni kao „drugosrbijanci i autošovinisti“ uz koje idu, prema tom saopštenju SPC, i pridevi „izdajnički“ i „antisrpski“.\nSmatramo da sadržaj ovog saopštenja ali i potezi državnih zvaničnika koji su došli kao reakcija na iste kritike javnosti, ponovo pokazuju veliku međuzavisnost svetovne i crkvene vlasti u Srbiji koja je, po Ustavu, sekularna država i u kojoj bi državni poslovi trebalo da se obavljaju u korist svih građana, bez obzira na njihovu nacionalnu ili versku pripadnost. Primećujemo da se SPC čiji vrh sebe poistivećuje sa „srpskim narodom“, sem deklarativne podrške, nije organizovala da pomogne građanima da prebrode ne samo zdravstvenu već i ekonomsku krizu, nimalo se ne uzdržavajući da svoje projekte završava novcem tih građana.\nVlada Srbije, očigledno, ne zahteva od SPC da joj da povratnu informaciju o tome kako se i za šta tačno koriste sredstva koja svi građani uplaćuju u budžet.\nI svetovna i SPC vlast potpuno su imune na reakcije onih koji ih izdržavaju, što pokazuje da je samo nedelju dana nakon isplate milijardu dinara, 10. jula u Službenom listu RS objavljeno da će se iz budžetske rezerve Crkvi „dodati“ još dvesta miliona dinara.\nU Beogradu, 14. jula 2020. godine


Vučić: Spremni da ih čujemo, ali nećemo im dozvoliti nasilje - Info 24\nSpremni smo da čujemo sve koji drugačije misle, ali im nećemo dozvoliti nasilje, poručio je predsednik Srbije Aleksandar Vučić na skupu u Požarevcu.\nNa prve reči Vučićevog obraćanja preko cele jedne zgrade na centralnom gradskom trgu razvijena je ogromna zastava Srbije.\nVučić je zastao i uzvratio da je to divna zastava, kao i da ga nikada u Požarevcu nije sačekao toliko veliki broj ljudi i da odgovorno tvrdi da tu ima više naroda nego u svim gradovima Srbije, gde se opozicija okupljala zajedno, računajući i Beograd.\nfoto Tanjug- Rade Prelić\n„Samo u Krepoljinu i Žabarima je bilo duplo više ljudi koji su me sačekali nego što je bilo ovih koji su protiv nas u Novom Sadu i Nišu“, rekao je Vučić.\nSve to, istakao je, govori ne da bi se hvalio, niti da bi pravio podele, već samo da bi pokazao kako je moguće da agresivna manjina može svojim nasilnim metodama da ugrozi razvojni put jedne zemlje, osim čega ništa drugo i ne radi.\nVučić je zahvalio ženama koje su imale hrabrosti da izbace razbojnike i Skupštine grada Beograda i da im pokažu da fašizam neće nikada proći Napomenuo je da nikada u svetu nije bilo da je neko nekome branio da izađe sa radnog mesta ili mesta gde živi, osim kod fašista u Mađarskoj i u nacističkoj Nemačkoj.\nNikada to ni u Srbiji nije bilo, istakao je predsednik i poručio da Srbija nikada neće dozvoliti fašizam na svojoj teritoriji.\n„Umeli smo da se izborimo i sa mnogo gorim pošastima koje prete Srbiji“, istakao je on i dodao da moramo i sada da se izborimo na miran i demokratski način i tako što ćemo pokazati trpeljivost.\nPoručio je da ćemo se protiv fašizma izboriti radom i tako pobediti vešala, testere i razbijena stakla.\nPožarevac sledeći grad u koji dolazi veliki investitor\n„Sledeći grad u kojeg dovodimo velikog investitora biće Požarevac“, poručio je danas na skupu u tom gradu predsednik Aleksandar Vučić.\nOn je istakao da je najvažniji interes u Braničevskom okrugu da jedan veliki investitor dođe u taj grad, kao i nekoliko manjih ulagača, u drugim manjim opštinama.\nDodao je da bi voleo da je budžetski deficit u Požarevcu mnogo niži i poručio lokalnom rukovodstvu da je fiskalna disciplina ključ svega.\n„A, to ‘trošićemo kao pijanac u kafani’, ne može. Hoćemo fabriku da bi Požarevac imao više novca, da ulaže u škole, ambulante, puteve“, rekao je Vučić.\n„Ove i sledećih godina veće penzije“\nVučić je na skupu u Požarevcu zahvalio penzionerima, jer su podneli najveći teret na obnovi zemlje.\nNapomenuo je da više nema problema sa isplatom penzija, jer je sve više zaposlenih, a samim tim ima i više doprinosa.\nVučić je najavio povećanje plata i u medicinskom sektoru, lekarima, medicinskim sekstrama, nastavnicima, profesorima, učiteljima, policajcima, vojnicima, socijalnom sektoru.\n„To su svi oni za koje smo uspeli više novca da obezbedimo, a da ne pravimo javni dug“,istakao je on.\n„Med i mleko ne teku nigde na svetu, ali našim radom možemo da napravimo da stvari budu bolje u zemlji“, rekao je Vučić.\nRadojičić: Ne činite štetu našoj prestonici


Šef odborničke grupe Demokratske stranke Slobodan Zlokolica postavio je pitanja, između ostalog, i u vezi broja zaposlenih po ugovoru o delu, zatim zašto je izvršenje budžeta po pojedinim školama procentualno različito, recimo, za OŠ „Sever Đurkić“ sa 67,45 posto, a za OŠ „Petefi Šandor“ sa 29,59 posto, zašto Kancelariji za mlade od predviđenih 450.000 dinara nije ništa plaćeno, a govorio je i o sportskom centru: „U izveštaju se vidi da u sportskom centru postoje naknade troškova koje nisu isplaćivane, stalni troškovi potrošeni su sa preko 73 posto u prvoj polovini godine, nema planiranih stavki za porez, obavezne takse i kazne. Ovo pitam zato što se na sajtu Opštinske uprave od 30. juna nalazi da je sportski centar 11. dužnik po veličini duga, sa preko 1,4 miliona dinara, i zanima me da li je moguće da to niko nije planirao, ili da niko nije platio ni dinara za porez?“.\nRasprave je bilo i u vezi preduzeća Link FTO, koji je, kako je rekao Zlokolica, „isključivi razlog zašto se ovako brzo radi drugi rebalans budžeta, jer je novac predviđen u budžetu za ovu firmu za celu godinu, potrošen već pre mesec dana“. To po njegovom mišljenju nije logično, s obzirom na to da je sredinom maja lokalni parlament usvojio prvi rebalans budžeta „kada je iznos predviđen za Link sa 12 miliona smanjen na 11 miliona dinara i tada je to na Skupštini prezentovano kao odgovorno ponašanje u cilju racionalizacije, a onda se ispostavi da za mesec dana Link neće imati više novca. I sada radimo rebalans samo zato da bismo Linku dodali oko 6 miliona dinara“.\nBivši načelnik Odeljenja za finansije Đorđe Popov je objasnio da je u 11,5 miliona dinara koje je potrošilo preduzeće Link FTO ušao i dug iz 2013. godine u visini od 4,5 miliona dinara. Predsednik opštine Vuk Radojević je rekao da je to preduzeće osnovala prethodna vlast i da je ono nasleđeno, te da „ova vlast“ treba da obezbedi uslove za funkcionisanje poljočuvarske službe, a da je pri tom uskraćena za oko 15 miliona dinara od naplate poljarine koja je prošle godine ukinuta na preporuku pokrajinskog ombudsmana, te je konstatovao da „smo prinuđeni da rebalansom dodamo određena finansijska sredstva da bi poljočuvarska služba mogla da funkcioniše“.\nRadojević je izjavio da je rebalans budžeta bio „potreba“ zbog realizacije projekata vezanih za vodovod i kanalizaciju, a koje zajednički treba da finansiraju opština i pokrajina. On je najavio još jedan ili dva rebalansa budžeta do kraja godine. Zlokolica je replicirao Radojeviću rekavši da „suština ovog rebalansa je da su prihodi i primanja povećani za oko 10 miliona dinara“, i da su pojedine pozicije „prenaduvane“, a da je u svemu tome „zabrinjavajuće to što je punjenje budžeta na šestomesečnom nivou 35 posto, i ukoliko se ovaj trend nastavi, a očekuje se i rebalans republičkog budžeta i najverovatnije još veće smanjenje transfera sa viših nivoa, ovaj budžet će završiti na nekih 800-900 miliona dinara“. Predstavnik DS-a je tražio odgovore i na pitanja kakvi su dugovi Linka od 4,5 miliona dinara i kako će biti potrošeno dodatnih 6 miliona dinara u poljočuvarskoj firmi opštine.\nKrajem sednice odbornici su postavljali pitanja predstavnicima vlasti. Odbornici Demokratske stranke tražili su odgovor na pitanje da li je opština sklopila ugovor sa nekim od medija, u skladu sa zakonskom obavezom obezbeđivanja javnog informisanja, i ako jeste, sa kojim, na koji iznos i da li takav ugovor postoji sa nekim medijima van opštine Bečej. Bilo je pitanja i o tome kada će biti imenovani načelnik opštinskog finansijskog odeljenja, načelnik za komunalne delatnosti, urbanizam i zaštitu životne sredine, dokle se stiglo u postupku utvrđivanja odgovornosti u vezi sa tim što nije u zakonskom roku urađena revizija lokalnog budžeta…\nPredsednik Skupštine opštine Peter Knezi je odbornike obavestio o tome da je za direktora Osnovne škole „Šamu Mihalj“ u Bačkom Petrovom Selu ponovo izabran profesor mađarskog jezika i književnosti Ferenc Beretka, a za direktora Osnovne škole „Zdravko Gložanski“ u Bečeju Suzana Đukić, profesorica razredne nastave.\nNa 13. sednici Skupštine opštine: Rebalans budžeta i izmena plana regulacije banje\nViše iz ove kategorije « Akcija BUM-a: Da bude draža plaža\tJP Komunalac: Staze na grobljima »


PočetnaVestiHardverVestiLenovo predstavio ThinkSystem SR635 i SR655 server platforme\n08.08.2019 17:20 | 0 Hardver\nKompanija Lenovo, vodeća kompanija iz oblasti tehnologije koja obuhvata pametnu transformaciju, predstavila je Lenovo ThinkSystem SR635 i SR655 server platforme, dva najsnažnija servera sa jednim soketom u IT industriji. S obzirom na činjenicu da firme danas obavljaju više radnji sa manje resursa, nova Lenovo rešenja pružaju performanse servera sa dva soketa po ceni servera s jednim soketom. Ovi novi dodaci rastućem Lenovo portfoliju su pokrenuti novom generacijom procesora AMD EPYC™ 7002 serije i projektovani su sa cilje da ispune radne zadatke klijenata koji se stalno razvijaju i zahtevaju upotrebu velike količine podataka, kao što je video-obezbeđenje, softverom definisano skladištenje i mrežna inteligencija kao i podrška za virtualizovane i edge sredine. Rezultat je rešenje koje kombinuje snagu sa efikasnošću za korisnika koji stavljaju u fokus balansiranje između saobraćaja i bezbednosti sa lakim skaliranjem.\nU virtuelnim sredinama, organizacije često moraju da se odluče između maksimalnih performansi i sigurnosti. Hardversko podržane VM i bezbenosne mogućnosti koje uključuju šifrovanje memorije procesora AMD EPYC™ 7002 serije u kombinaciji sa Lenovo ThinkShield rešenja rešavaju ovaj problem koristeći se dodatnim slojem sigurnosne mogućnosti za virtuelizaciju koja izolira i minimalizuje pretnje u centru podataka. Dodatno, s obzirom da šifrovanje VM potpada pod hardver umesto u softveru ili hipervizoru, oni to čine bez dovođenja sistemskih performansi u pitanje. Bezbednost je takođe izuzetno bitna stavka u video analizi i scenarijama javne bezbednosti. Nove mogućnosti poput prekidača za fizički upad mogu otkriti i sprečiti štetne radnje, time dozvoljavajući organizacijama da na siguran način koristi bezbednosne sisteme na Lenovo bezbednim platformama. Sa do 64 jezgra po soketu i poboljšanim perfomansama, ova nova Lenovo rešenja dozvoljavaju organizacijama da hostuju više virtuelnih mašina po serveru, time pružajući veću distribuiranu računarsku sposobnost i bolju efikasnost u vršenju radnih zadataka.\nMotorola One Zoom specifikacije i fotografije


Studentica s elitnog Science Po Instituta iz Pariza obavlja praksu na IUS-u | IUS Vijesti\nStudentica s elitnog Science Po Instituta iz Pariza obavlja praksu na IUS-u\nInternacionalni univerzitet u Sarajevu (IUS) ulaže stalne napore da proširi saradnju i poboljša uspostavljene odnose sa univerzitetima širom Evrope i svijeta. Na taj način, IUS želi svojim studentima obezbijediti prilike za sticanje znanja, vještina i iskustva, kao i obogaćivanje studentskog života. Pored svih prednosti koje tako dinamičan pristup visokom obrazovanju donosi, u konačnici se mladim ljudima daju i veći izgledi za stalno zaposlenje. Univerzitet također pruža priliku i stranim studentima, koji žele da steknu iskustvo i upoznaju novu internacionalnu sredinu, da budu aktivni dio IUS-a.\nU okviru uspostavljene saradnje, IUS je, po prvi put u istoriji Univerziteta, omogućio jednoj studentici master studija sa prestižnog Instituta za političke nauke iz Pariza Sciences Po http://www.sciencespo.fr/en, g-đici Julie Biez, da tokom 2016. godine obavlja jednosemestralnu praksu na IUS-u. Studentica će u naredna 4 mjeseca cjelodnevno raditi na redovnim aktivnostima u Uredu za međunarodnu saradnju IUS-a. Osim toga, studentica Biez radiće i na razvijanju modaliteta, načina komunikacije i osnaživanju inicijativa, koje se tiču uspostave dugoročne studentske saradnje i povezivanja IUS-a sa visokoškolskim institucijama, posebno sa onima iz francuskog govornog područja.\nTakođer, studentica Biez će aktivno biti angažovana na razvijanju zajedničkih kulturno-istraživačkih projekata, uz mentorstvo i saradnju prof. dr. Alije Mataraci, koordinatorice Programa Društvenih i političkih nauka IUS-a. Cilj zajedničkih projekata jeste povezivanja gradova Pariza, Bejruta i Sarajeva, kroz univerzitetsku razmjenu iskustava u vremenu savremenog studiranja, te unapređenje trilateralne saradnje ovih, izrazito različitih gradova Evrope i Azije, kroz potencijalne multidisciplinarne programe.\nSciences Po je elitna francuska visokoškolska institucija, krajnje otvorena ka svijetu, koja je u 2015. godini rangirana kao 5. u svijetu, iz domena političkih i međunarodnih studija, a kao 1. u kontinentalnoj Evropi. Institut je osnovan 1872. godine, i u toku svoje historije iškolovao je mnoge poznate i ugledne ličnosti iz domena prava, ekonomije, filozofije, historije, biznisa, književnosti, medija i politike, među kojima su i četiri bivša predsjednika Francuske. Također, oko 28 bivših ili sadašnjih predsjednika u svijetu, studirali su ili predavali na Sciences Po, kao i mnogi šefovi međunarodnih organizacija i uspješnih firmi.


RAZGOVORI U BEČU: Uskoro sastanak svjetskih sila o iranskom nuklearnom sporazumu! - GlobalCir\nKomisija za nadzor iranskoga nuklearnog sporazuma sastat će se sa svjetskim silama 10. januara u Beču kako bi saslušali žalbe Teherana oko američke obnove sankcija.\nSastanak je sazvan na inicijativu predstavnice Evropske unije za vanjsku politiku Federice Mogherini, koja koordinira provedbu nuklearnog sporazuma za zemlje koje su ga potpisale – Iran, SAD, Velika Britanija, Kina, Francuska, Njemačka i Rusija.\n– Na sastanku će se razmotriti provedba sporazuma i razgovarati o pitanju postavljenom u pismu (iranskog) ministra vanjskih poslova Zarifa koje je (Mogherini) poslano 16. decembra – stoji u kratkoj izjavi EU-a.\nZvaničnici će se sastati deset dana prije inauguracije Donalda Trumpa, koji je obećao da će prekinuti nuklearni sporazum kad kao predsjednik stupi na dužnost, javlja politikaplus.\nMohammad Javad Zarif je formalno zatražio sastanak nakon što je Washington 2. decembra produžio zakon o sankcijama Iranu – kojim se uglavnom traži ograničenje iranske trgovine naftom i plinom – tijekom još jednog desetljeća.\nIako je dobio većinsku potporu američkoga Kongresa, predsjednik Barack Obama tvrdi da je to zakon uglavnom simboličan budući da se njegove mjere neće primjenjivati sve dok je nuklearni sporazum na snazi.\nDruga je zabrinutost Irana rasprostranjeno nezadovoljstvo da nuklearni sporazum nije proizveo mnoge od očekivanih koristi zbog nevoljkosti međunarodnih banaka da posluju u toj zemlji.\nZarif bi mogao iskoristiti sastanak da izrazi zabrinutost zbog toga što stotine evropskih kompanija očajnički žele nastaviti trgovinu s Iranom.\nRazlog tome je što Washington još uvijek ima velik broj nenuklearnih sankcija kako bi spriječio da bilo ko posluje s dugim popisom Iranaca za koje se smatra da su povezani s terorizmom, kršenjem ljudskih prava ili iranskim balističkim programom.


Jović na Ministarskoj konferenciji o borbi protiv ilegalnih migracija u EU i Zapadnom Balkanu – Ilegalne migracije predstavljaju veliki sigurnosni i humanitarni izazov za BiH\nMinistri unutrašnjih poslova i sigurnosti Zapadnog Balkana i predstavnici Evropske unije na današnjoj video konferenciji razgovarali su o modelima efikasnije borbe protiv neregularnih migracija duž istočno-mediteranske rute. Konferenciji su prisustvovali i potpredsjednik Evropske komisije za promociju evropskog načina života Margaritis Šinas, komesar za susjedstvo i proširenje Oliver Varhelji, ministar unutrašnjih poslova Austrije Karl Nehammer, te predstavnici Frontex-a i ICMPD-a.\nBosnu i Hercegovinu je na ovoj važnoj konferenciji predstavljao zamjenik ministra sigurnosti BiH Nedeljko Jović, direktor Granične policije BiH Zoran Galić i zamjenik direktora Službe za poslove sa strancima Mirsad Buzar. Jović je predstavio trenutno stanje u BiH te istakao najveće izazove sa kojima se sureću sigurnosne agencije u suzbijanju ilegalnih migracija i borbi protiv trgovine ljudima.\nViše od 60 hiljada ilegalnih migranata koji su u protekle dvije i po godine registrovani na teritoriji BiH i trenutni ulazak oko 150 migranata dnevno, predstavlja veliki sigurnosni i humanitarni izazov za BiH, naglasio je Jović. Za efikasniju borbu protiv ilegalnih migracija neophodno je jačanje kapaciteta Granične policije BiH i Službe za poslove sa strancima BiH i organa za migracije i azil u cilju veće efikasnosti u borbi protiv nezakonitih migracija u zemlji, jačanje kapaciteta svih policijskih agencija za borbu protiv krijumčarenja migranata, te bolje provođenje sporazuma o readmisji. Jović je dodao da BiH od EU očekuje materijalnu pomoć, podršku u organizaciji povrataka ilegalnih migranata u zemlje porjekla kao i razmjenu informacija i najboljih praksi.\nS obzirom da se pritisak ilegalnih migracija povećava, dogovoreno je udruživanje snaga u borbi protiv ilegalnih migracija. Osim zaštite vanjskih granica EU, najavljena je podrška zemljama Zapadnog Balkana u zaštiti svojih granica. U zajedničkoj deklaraciji koja je usvojena danas, naglašeno je da se neće se tolerisati ilegalni prelasci granice, najavljeno ubrzanje povratka osoba kojima ne treba međunarodna zaštita u zemlje porijekla kao i razmjena informacija i jačanje operativne saradnje u razbijanju grupa koje se bave krijumčarenjem ljudi.\nVideo možete preuzeti sa linka https://we.tl/t-W38eD0Tv4q


ABA: Panteri žele da unište debi Milojevića - Sportske novosti\nNaslovna Košarka Najave i prognoze Košarka ABA: Panteri žele da unište debi Milojevića\nABA: Panteri žele da unište debi Milojevića\nKošarkaši FMP-a dočekuju od 17 sati ekipu Budućnosti u utakmici 17. kola ABA lige.\nTrener košarkaša FMP-a Bojan Đerić rekao je da je Budućnost favorit u predstojećem meču ABA lige, ali da će njegova ekipa pokušati da što “skuplje proda kožu” i sačeka šansu da napravi iznenađenje.\n“Dočekujemo tim Budućnosti koji je postavio sebi za cilj da se vrati u Evroligu što dovoljno govori o tome kakav je tim oformljen ove sezone. Igraju dobru košarku, brzu i imaju dobre rezultate. Plasirali su se u Top 16 Evrokupa i tamo predstavljaju tvrd orah, dok se u ABA ligi bore za prvo mesto. Budućnost je apsolutni favorit u ovoj utakmici, ali mi ćemo gledati da što skuplje prodamo kožu i sačekamo šansu da napravimo iznenađenje”, dodao je on.\n“FMP je borben i mlad tim, sastavljen od energičnih igrača. To je ekipa koja je podigla formu u posljednje vrijeme, pobijedila je Cedevita Olimpiju. Da bi razlika u kvalitetu, koja je na našoj strani, došla do izražaja moramo da imamo maksimalnu energiju, kako bismo došli do važne pobjede“, kazao je novi trener Budućnosti – Dejan Milojević.\nEkipa iz Železnika poslije 14 odigranih utakmica ima pet pobeda i devet poraza i deseta je na tabeli regionalnog takmičenja, dok je Budućnost peta sa skorom 11/3.\nPrethodni tekst[PREMIUM] Serija A,najava,predlozi za klađenje (SUBOTA)\nSledeći tekstABA: Mornar bez trenera protiv Borca


utorak, 07 februar 2017 16:17\nZbog neprenošenja matičnih podataka u elektronski oblik reagovalo Ministarstvo državne uprave. Postoji li zakonska obaveza za matične knjige od pre 2009?\nNAČELNICI šest opštinskih uprava u Srbiji završiće na sudu zbog neizvršenja rešenja upravnih inspektora, saznaju “Novosti”. Zbog toga što opštine nisu ispoštovale naloge Ministarstva državne uprave i lokalne samouprave i prenele podatke iz matičnih knjiga u elektronski oblik podnete su prekršajne prijave protiv načelnika iz Jagodine, Prokuplja, Vlasotinca, Bele Crkve, Ljubovije i Aleksandrovca.\nKako navode u Ministarstvu državne uprave i lokalne samouprave, upravna inspekcija je u drugoj polovini 2016. godine u svim lokalnim samoupravama sprovela inspekcijski nadzor nad primenom propisa o matičnim knjigama u delu koji se odnosi na obavezu obezbeđivanja vođenja drugog primerka matičnih knjiga primenom elektronskih sredstava za obradu i skladištenje podataka.\n- Nadzor je rađen kako bi se utvrdilo pravo stanje prenosa i kako bi se one lokalne samouprave koje su kasnile sa unosom navele da ovaj posao ubrzaju - kažu u ministarstvu. - U toku nadzora načelnicima 98 uprava rešenjem upravnog inspektora naloženo je da do isteka zakonom utvrđenog roka obezbede vođenje drugog primerka matičnih knjiga u elektronskom obliku. Zbog neizvršenja ovih rešenja do sada su protiv šest načelnika nadležnim sudovima podneti zahtevi za pokretanje prekršajnog postupka.\nNačelnik opštinske uprave u Aleksandrovcu Dobrila Vukojević kaže, za “Novosti”, da ne postoji zakonska obaveza prevođenja matičnih knjiga pre 2009, odnosno od trenutka kada je Zakon o matičnim knjigama stupio na snagu.\n- To znači da mi moramo da vodimo drugi primerak matičnih knjiga samo u poslednjih sedam godina, a ne retroaktivno od rata do danas - smatra naša sagovornica. - Ideja ministarstva je veoma dobra, i mi se trudimo u skladu sa svojim mogućnostima, ali nismo uspeli to da postignemo iz objektivnih razloga. Od sedmoro matičara, troje je bilo na dužem bolovanju, a ovu oblast mogu da rade samo ljudi s posebnim ovlašćenjima i sertifikatima, a ne bilo ko. Ne razumem ovakav tretman nadležnih prema opštini kada za to ne postoji zakonsko pokriće.\nProkupački načelnik opštinske uprave Nikola Koprivica kaže da je o prijavama čuo iz medija i da ništa zvanično nije dobio.\n- Na ovom mestu sam od 16. maja prošle godine i ne vidim svoju odgovornost za posao koji se radi poslednjih sedam godina - kaže on. - Za šest meseci koliko sam na funkciji radimo punom parom i prenos matičnih podataka nam je prioritet.\nOn, međutim, dodaje da je u proteklih sedam godina otkad traje postupak promenjeno šestoro načelnika opštinske uprave, a da će on kao sedmi jedini završiti na sudu.\nSMANjENA "CRNA LISTA"\n“CRNA lista” opština koje nisu uspele da za sedam godina prenesu ni polovinu matičnih podataka u elektronski oblik, od nove godine do danas skraćena je za dve lokalne samouprave. Bosilegrad i Sjenica su uspeli da izbegnu sud, pošto ih nema na najnovijem spisku ministarstva.


Centar za zbrinjavanje životinja od marta 2022. u Rakovici - SRDA\nCentar za zbrinjavanje životinja od marta 2022. u Rakovici\nZamenik gradonačelnika Beograda Goran Vesić obišao je prostorije udruženja “Anmal Rescue Serbia”, gde su u toku radovi na adaptaciji prostora, koji je pre oko pola godine Grad trajno ustupio ovom udruženju pošto su morali da napuste prostor u zgradi BIGZ.\n– Novi centar ima više od petsto kvadrata, a Grad i Opština Rakovica finansiraju preuređenje prostora. Ovo mesto neće biti namenjeno samo za spasavanje životinja i njihovo udomljavanje, već će se tu održavati seminari i edukacije o važnosti odgovornog vlasništva, jer držati životinju znači imati uz sebe živo biće – rekao je Vesić.\nRadovi bi trebalo da traju oko četrdeset dana, odnosno da centar bude otvoren početkom marta, prenosi Beoinfo.\nOvde ćemo moći da prenosimo građanima i drugim udruženjima svetska znanja i iskustva koja stičemo, a očekujemo i održavanje svetskih kongresa koje ćemo organizovati, rekao je Aleksandar Gavrić iz udruženja “Animal Rescue Serbia”.\nAnimal Rescue Serbia Beograd spasavanje životnija udomljavanje životinja


Esperanza eksterna EMP111WG baterija za mobilni telefon cena, cene Srbija, prodaja Beograd Novi Sad Niš\nEsperanza eksterna EMP111WG baterija za mobilni telefon cene\nTrenutno nemamo slike za Esperanza eksterna EMP111WG\nEPonuda nije internet prodavnica već Vam omogućava da brzo i lako nađete Esperanza eksterna EMP111WG baterija za mobilni telefon po najjeftinijoj ceni. Naš cilj je da kupci budu što bolje informisani o ponudi Esperanza baterija za mobilni telefon eksterna EMP111WG na tržištu Srbije. Vrlo lako nalazite željeni proizvod za kategoriju Baterije za mobilne telefone cene, ne morate da lutate od sajta do sajta za Esperanza Baterije za mobilne telefone, sve Vam je na jednom mestu. Naši operateri svakodnevno ažuriraju cene ali je potrebno da proverite cenu i dostupnost za Esperanza eksterna EMP111WG baterija za mobilni telefon sa PRODAVCEM. EPonuda ne može da garantuje potpunu tačnost specifikacije i slika za Esperanza eksterna EMP111WG baterija za mobilni telefon. Pre kupovine, podatke za Esperanza baterija za mobilni telefon eksterna EMP111WG proverite na sajtu PROIZVOĐAČA.


BalkanMagazin :: Kontrola Evrope preko evra (4)\nKontrola Evrope preko evra (4)\nutorak, 07. februar 2017 00:05\nIstraživanje lista Vesti: Zašto je eksplozija evra neminovna i kako se za nju pripremiti? Amerikanci tokom hladnog rata finansirali proevropske pokrete, a već 1965. pokrenuli pripreme za stvaranje evro-zone\n(ilustracija: Da li je krah evra neminovan)\nSAD su preuzele nemački evropski projekat, "preradile" su nemačke nacističke kadrove, uključujući i naučnike, jer su videle da je u njihovom interesu da imaju jedno veliko evropsko tržište koje će kontrolisati - smatra sagovornik Vesti Fransoa Aselino, finansijski inspektor Francuske Republike i predsednički kandidat, na čelu za sada minorne partije Narodna unija za republiku, koja se zalaže za izlazak Francuske iz EU, evro-zone i NATO-a.\n"Za SAD, tu se radilo o širenju jedne geopolitičke zone kako bi se ruska sila odbacila do dubina centralno-azijskog prostora", ocenjuje Aselino.\n“Očevi Evrope” – američki službenici\nSAD su, kako to njihov zakon nalaže, 2000. godine deklasifikovale neka poverljiva dokumenta koja potiču iz perioda pedesetih i šezdesetih godina, do 31. decembra 1969. godine. Britanski Dejli telegraf objavio je 17. septembra 2000. godine tekst u kome se objašnjava da su Amerikanci tokom hladnog rata finansirali proevropske pokrete i pri tom se prilažu dokumenta koja to potvrđuju. Autor teksta u novinama objašnjava da su Amerikanci tretirali kao svoje službenike "očeve Evrope": Roberta Šumana, Žana Monea, Pol Anri Spaka.\n"Jedan od mojih saradnika napisao je pismo Ministarstvu spoljnih poslova SAD, pitajući da li možemo da dobijemo na uvid tu belešku sa sastanka održanog 11. jula 1965. godine o kome piše u Dejli mejlu i oni su nam je ljubazno poslali", kaže Fransoa Aselino u razgovoru za Vesti. Reč je o sastanku na kome je učestvovao Rober Maržolen, francuski državljanin, u to vreme podpredsednik Evropske Ekonomske Zajednice čiji je nadređeni bio predsednik Evropske komisije Nemac Valter Halštajn o čijoj smo prošlosti pod hitlerovskim režimom govorili u prethodnoj epizodi. Maržolen je išao u SAD, gde su ga primili direktor uprave za Evropu, pod-direktor za Francusku i sve visoke ličnosti u Ministarstvu.\n"U belešci koju nam je Ministarstvo dostavilo vidimo da ga Amerikanci, između ostalog, pitaju gde se stalo sa projektom evropske monete? Kažu ´taj projekat treba da napreduje´ i kako ´ne treba o tome previše da se priča, treba napredovati diskretno´".\nEvro – projekat američke vlade\n"Tu vidimo da su SAD bile prva zemlja koja je tražila uspostavljanje zajedničke evropske valute", zaključjuje Aselino. Prve evro novčanice ušle su u opticaj 1. januara 2002. godine, ali je projekat za uvođenje zajedničke evropske valute postojao u fijokama američke vlade još tri i po decenije pre toga.\nEvro je osnovan uz politički konsenzus, ali uz velike sumnje ekonomskih stručnjaka. Uz učešće američke banke Goldman saks falsifikovani su finansijski bilansi većine zemalja (ne samo Grčke) pre njihovog ulaska u evro-zonu. Sve ovo izaći će na videolo od 2008. godine kada izbija prva dužnička kriza pojedinaca, a zatim dve godine kasnije i država. Paradoksalno, bivši kadrovi Goldman saksa biće imenovani, a ne izabrani, na čelo grčke i italijanske vlade, a prvi čovek Evropske centralne banke postaće Mario Monti, bivši direktor Goldman saksa za Evropu.\n"Ameriknaci su mislili da će im uspostavljanje evro-zone koju kontrolišu omogućiti da neutrališu čitav jedan kontinent i to u svoju korist", kaže Aselino. "Insistirali su da Nemci ne izbacuju Grčku iz evro-zone jer su vrlo dobro shvatili da bi izlazak jedne zemlje iz evro-zone doveo do rušenja evropske kule od karata", dodaje on.\n"Već postoje svi elementi razdora u EU. Ako američki predsednik Tramp ne odstupi od svog plana da napusti i NATO i EU - u tom slučaju ne treba isključiti da se EU raspadne veoma brzo", kaže Aselino.


Dekorisanje stepeništa u domu Istaknut\nProstor stepeništa obično ima malo ili nimalo prirodnog svetla. Zato se preporučuje farbanje zidova unutar stepeništa u svetle i nežne boje. Pastelne boje, svetlobraon, krem ili bež boja su uvek dobar izbor.\nNa velike zidne površine stepeništa mogu da se postave tapete. Njihovu boju uskladite sa bojom obloge stepeništa i uređenjem prostorije ka kojoj vode stepenice. Tapete svetlijih tonova, kao i one sa sjajem i štrasom će vizuelno istaći ovaj prostor.\nZidove unutar stepeništa ukrasite slikama ili fotografijama. Veći broj ramova bolje izgleda ukoliko se postave na relativno malim međusobnim rastojanjima.\nAko je širina stepeništa dovoljno velika mogu da se stave otvorene police izvedene u drvetu od kojeg je napravljena obloga čela i gazišta stepenica. Ovo je zanimljivo, a istovremeno i funkcionalno rešenje.\nIspod stepeništa postoji uvek višak prostora, koji može da služi u razne svrhe. U sklopu sobe može da služi za smeštanje ugradnog ormara, a u hodniku kao ostava. Takođe, može da postane kutak za smeštanje manjeg radnog stola ili biblioteke, a ako postoje instalacije i dovoljno mesta i ugradnih kuhinjskih elemenata ili manjeg toaleta.\nStepenište sigurno zahteva dovoljno osvetljenja. Možete da se poigrate malo sa svetlima dodavanjem svetla u boji, kako bi mesto izgledalo malo prijatnije.\nPostavite saksije sa cvećem, dekorativne sveće, keramičke vaze po ivici stepeništa. Međutim, ne stavljajte previše predmeta, da mesto ne izgleda preopterećeno i ometa oblast kretanja.\nPročitano 1654 puta\tPoslednji put izmenjeno Četvrtak, 30 Maj 2019 11:25\nViše iz ove kategorije « Boemski stil uređenja terasa i balkona Toskanski stil uređenja doma »\nVi ste ovde: Home Uređenje doma Dekorisanje stepeništa u domu


Održan seminar o strategiji održive urbane mobilnosti u Kragujevcu | Energetski portal Srbije\nOdržan seminar o strategiji održive urbane mobilnosti u Kragujevcu\n19.10. 2017 Mobilnost | Srbija\nU Kragujevcu je juče održan seminar Lokalni razvoj i energetska tranzicija u saobraćaju: definisanje strategije održive urbane mobilnosti na lokalnom nivou koji su Ambasada Francuske i grad Kragujevac organizovali uz podršku Stalne konferencije gradova i opština.\nPredstavnik Ambasade Francuske gospodin Nikola Faj izjavio je da izrada strategije održive urbane mobilnosti znači naći pravu ravnotežu između individualnih i kolektivnih sredstava prevoza, obezbeđivanja više prostora za pešake i nemotorizovana sredstva prevoza, uvek sa ciljem da se smanji emisija gasova sa efektom staklene bašte, što znači revitalizaciju urbanih prostora, povećanje zelenih površina.\nPrema rečima Aleksandra Štajna, pomoćnika gradonačelnika za međunarodnu i unutrašnju saradnju ovaj seminar predstavlja rezultat izuzetne saradnje grada Kragujevca i Ambasade Republike Francuske, a zadovoljsto grada Kragujevca, kao suorganizatora utoliko je veće što se seminar organizuje u godini kada Kragujevac i Siren obeležavaju pola veka saradnje. Štajn je istakao da je definisanje strategije održivog transporta i saobraćaja izuzetno značajno pitanje koje direktno utiče na kvalitet života svih naših građana i naglasio da se ovo pitanje nalazi i u okviru pregovaračkog poglavlja 14. Srbija kao zemlja kandidat za pridruživanje Evropskoj uniji ima obavezu uspostavljanja politika za održivi razvoj i prilagođavanje klimatskim promenama na lokalnom nivou.\nGradonačelnik Kragujevca Radomir Nikolić dodao je da su prilagođavanje energetskim trendovima u oblasti saobraćaja, odbrana planete od klimatskih promena, samo neki od naših zajedničkih projekata. Grad Kragujevac planira kroz nekoliko meseci da uvede u opticaj električni autobus i da izgradi dve stanice za punjenje. U Kragujevcu je u toku i izrada Studije saobraćaja koju realizuju JP Urbanizam, Gradska agencija za saobraćaj u saradnji sa učenicima Politehničke škole. Biće sprovedena i anketa među građanima koji će na taj način aktivno učestvovati u izradi Studije, ukazivanjem na probleme i predlaganjem novih rešenja u oblasti saobraćaja, što će doprineti održivom razvoju našeg grada.


Beograd daje u zakup poljoprivredno zemljište - AgroSmart\nSekretarijat za privredu Beograda raspisao je javni poziv za prikupljanje ponuda za davanje u zakup i na korišćenje poljoprivrednog zemljišta u državnoj svojini na teritoriji Grada Beograda.\nZemljište koje se daje u zakup nalazi se u opštinama Barajevo, Voždovac, Grocka, Mladenovac, Zvezdara, Zemun, Novi Beograd, Obrenovac, Palilula, Sopot, Rakovica, Surčin i Čukarica, a obuhvaćeno je Godišnjim programom zaštite, uređenja i korišćenja poljoprivrednog zemljišta na teritorija Beograda za 2018. godinu.\nUvid u dokumentaciju može se izvršiti u zgradi Sekretarijata za privredu Gradske uprave, u Ulici Kraljice Marije broj 1.\nZemljište se izdaje u viđenom stanju. Sve troškove koji nastanu po osnovu zakupa i korišćenja poljoprivrivrednog zemljišta u državnoj svojini snosi lice koje dobije to zemljište u zakup, odnosno na korišćenje. Zemljište se daje u zakup i na korišćenje isključivo za poljoprivrednu proizvodnju i ne može se koristiti u druge svrhe.\nPravo na učešće na tenderu imaju sva pravna i fizička lica koja ispune tražene uslove, a rok za podnošenje prijave je 18. januar u 15 časova.\nTekst oglasa i potrebna dokumentacija mogu se preuzeti sa sajta www.beograd.rs


Realizovani projekti razvojne saradnje Ambasade Republike Češke u 2017. godini | Ambasada Republike Češke u Beogradu\nHome > Inostrana razvojna i... > Realizovani projekti...\nPhoto: Škola sa domom za učenike oštećenog sluha u Kragujevcu\nAmbasada Republike Češke u Beogradu je u toku 2017. godine, zajedno sa svojim saradnicima i partnerima, uspešno realizovala 3 projekta razvojne saradnje na teritoriji Republike Srbije:\nU gradu Kragujevcu je realizovan projekat izgradnje senzorne bašte u Školi sa domom za učenike oštećenog sluha. Predviđena sredstva obezbeđena putem projekta su omogućila da se kompletira proces adaptacije prostora, renoviranja, nabavke i montaže predviđenih stavki. Senzorna bašta se oprema u skladu sa potrebama svakog deteta i podrazumeva dobro pripremljeno okruženje i aktivnosti koje razvijaju psiho-motorne sposobnosti, ne zaboravljajući na individualne razlike i omogućavaju im slobodu da biraju aktivnosti. Cilj senzornog vrta je da podstakne sva čula, a profesionalni zadatak je da se stvori sigurno mesto gde se deca osećaju slobodnim. Ukupna vrednost projekta iznosila je oko 1.335.000 dinara (293.590 českih kruna).\nU opštini Knjaževac ostvarena je saradnja sa Tehničkom školom, gde je od aprila do oktobra 2017. godine realizovan projekat pod nazivom „Modernizacija i poboljšanje kvaliteta praktične nastave putem opremanja školske kožarske radionice“. Projekat je pripremljen u cilju modernizacije i unapređenja kvaliteta praktične nastave učenika kožarske struke, obućara i tehničara modelara kože. Njegovom uspešnom implementacijom obezbeđeni su adekvatni uslovi za izvođenje kvalitetne nastave stručnih predmeta kožarske struke, usklađene sa zahtevima savremene tehnologije u industriji kože i obuće (nabavljeno je i stavljeno u funkciju 8 profesionalnih šivaćih mašina, par radioničkih ormana, 10 industrijskih stolica, 7 školskih klupa, katedra i 15 stolica), unapređeni su tehnički uslovi za realizaciju praktične nastave i razvijanje funkcionalnih znanja učenika, stvoreni su uslovi za unapređenje saradnje škole sa preduzećima za proizvodnju obuće kroz kooperativno obrazovanje, a obezbeđeni su i uslovi za obuku i prekvalifikaciju odraslih. Projekat je imao ukupnu vrednost od oko 1.485.000 dinara (325.790 českih kruna).\nU opštini Tutin, zajedno sa značajnim učešćem lokalne samouprave, uspešno je realizovan projekat koji se tiče rekonstrukcije sistema vodosnabdevanja, a za koji je zaduženo bilo Javno komunalno stambeno preduzeće „Gradac“. Realizacija projekta je podrazumevala rešavanje problema vodosnabdevanja u naselju Velje polje, izgradnju zone sanitarne zaštite, kao i rekonstrukcije kaptaže. U okviru projekta nabavljene su nove pumpe i hlorinatori, a ceo objekat je i fizički obezbedjen adekvatnom ogradom. Ukupna vrednost donacije Ambasade Republike Češke u Beogradu iznosila je oko 1.468.000 dinara (321.871 českih kruna).\nAmbasada Republike Češke u Beogradu koristi ovu priliku da se još jednom srdačno zahvali svim svojim partnerima na uspešnoj realizaciji pomenutih projekata.\nRealizovani projekti razvojne saradnje Ambasade Republike Češke u Beogradu u 2017. godini\n37 % (12931) Već sam je posetio/la\n34 % (11643) Planiram da je posetim\n29 % (9967) Ne razmišljam o tome da je posetim


АМЕРИЧКИ НАПАД НА КИНУ\nAMERIČKI NAPAD NA KINU\n10 juna 2021\nIzglasavanje paketa zakona čiji je cilj jačanje sposobnosti Sjedinjenih Američkih Država da se suprotstave kinesekoj tehnologiji je očekivan potez, ali najnoviji napad na Kinu izveden je bumerangom koji će najžešće pogoditi Nemačku, smatra analitičar Branko Pavlović.\nAmerički senat izglasao je zakon kojim se predviđaju „ambiciozna ulaganja u nauku i tehnologiju“, koji je ocenjen „istorijskom odlukom“ u smislu suprotstavljanja ekonomskoj pretnji Kine i njenog „autoritarnog modela“.\nZakonom se, pored 190 milijardi dolara za jačanje američke tehnologije, predviđa zasebno odobravanje 54 milijarde dolara troškova za povećanje proizvodnje i istraživanja u oblasti poluprovodnika i telekomunikacione opreme, uključujući i dve milijarde dolara za proizvodnju čipova koje koriste proizvođači automobila.\nPredlog zakona sadrži niz drugih odredaba koje su vezane za Kinu, a među kojima je i zabrana preuzimanja aplikacije društvene mreže TikTok na vladinim uređajima i blokiranje kupovine dronova koje proizvode i prodaju kompanije iza kojih, kako se navodi, stoji kineska vlada.\nAmerički udar na kinesku tehnologiju – uvertira za napad na Rusiju\nPrema Pavloviću, SAD vrlo dobro i uspešno sprovode svoju politiku, međutim, to nije dobra politika. On dodaje da su SAD u prva tri četiri meseca od instaliranja Bajdena na mesto predsednika postigle da sve zemlje grupacije G 7 plus Australiju „stave u liniju svoje spoljne politike“.\nMeđutim, u ovom trenutku zbog izbora u Nemačkoj moraju malo da zastanu sa napadima na Rusku Federaciju da se ne bi pokvario odličan rejting Zelene stranke koja je njihov glavni favorit, čak veći od CDU i zato je ovo period kad će se značajno povećavati pritisci na Kinu.\n„Strateški, povećavaće se pritisci i na Rusiju i na Kinu samo je pitanje kad. Verovatno, od oktobra ove godine povećaće se pritisci i na Rusiju. U tom smislu, takmičenje kako ga vide Amerikanci, pošto nisu spremni za stvarnu konkurenciju, zasniva se na tome da nekakvim političkim merama sprečavaju ili otežavaju razvoj konkurenata. I to će se prosto odraziti na EU, a to oni ne razumeju, ali u ovom trenutku osnovna tema je, a biće i u buduće – Kina“, kaže Pavlović za Sputnjik.\nZato je izglasavanje antikineskih zakona u američkom Senatu očekivano i samo jedan u nizu poteza koje ćemo gledati u narednih najmanje dve godine, ističe naš sagovornik.\nAmerički bumerang koji pogađa Evropsku uniju\nKontinuitet antikineske politike Bajdenove administracije sa Trampovom, naš sagovornik objašnjava činjenicom da prethodni predsednik SAD nije uspeo da se ratosilja „duboke države“ i ističe da će spoljna politika nove administracije biti mnogo gora.\nGlavni uzrok antikineske politike SAD je trgovinska razmena između Kine i Asocijacije nacija Jugoistočne Azije (ASEAN) koja u ovom trenutku iznad 680 milijardi dolara, što je na gotovo na istom nivou kao između EU i SAD, smatra Pavlović.\nMi živimo pod uticajem Zapada i ogroman deo sveta i ogromne privrede koje međusobno sarađuju uopšte ne vidimo, i mislimo da ako EU i SAD nešto urade na štetu drugoga da je to gotovo i da taj nema nikakvog izbora, dodaje on i podseća da je razmena od osam milijardi dolara kolika je bila kad je ASEAN osnovan i kad je uspostavljena saradnja sa Kinom, otišla na na 680 milijardi.\n„Amerika je verovatno mislila da će da poraste u prvoj deceniji na 14, u drugoj 28, u trećoj na 60 milijardi dolara, ali promašili su 11 puta. I pošto su u mnogim stvarima promašili 11 puta, sad pokušavaju nekom brutalnom silom da vrate točak istorije i neke privredne tokove unazad, ali to je potpuno nemoguće. Kina je potpuno spremna, ta tržišta su tek obećavajuća u narednom periodu tako da će te njihove mere, zapravo kao bumerang pogoditi EU, mnogo više nego ciljanu Kinu“, kaže Pavlović.\nNajveći gubitnik – Nemačka\nOn smatra da će glavna gubitnička strana u ratu između Kine i SAD biti Nemačka i ističe da nije reč o ratu Kine i Amerike, već ratu Amerike protiv svih. Pošto su Kina i Rusija najmoćnije zemlje koje idu u pravcu jednog drugog sveta, sveta multilateralizma i međusobnog uvažavanja, zbog toga su prve zemlje na udaru SAD.\n„Međutim, efekti po Rusiju i Kinu uopšte neće biti značajni. Naravno, to će imati kontraefekte i po samu američku privredu, ali ključni subjekt koji će dramatično izgubiti u toj američkoj spoljnoj politici je, pre svega, Nemačka kao glavna izvozno orjentisana privreda evrozone. Tu će biti glavni lomovi i ne treba očekivati ništa dobro. Sve ovo što danas vidimo, to će se samo zaoštravati po raznim osnovama u godinama koje su pred nama“, ocenjuje Pavlović.\nAmeričko-kineski ekonomski rat – otrežnjenje za Srbiju\nAmeričko-kineski trgovinski rat, prema Pavloviću, za Srbiju bi trebalo da bude otržnjenje šta u stvari znače takozvane evrointegracije i koliko one zadiru u naše i ekonomske i nacionalne interese.\nU svetu zaoštravanja odnosa između najvećih svetskih ekonomija,naša pozicija otvorenosti i saradnje i sa Rusijom i sa Kinom biće dobra i otvaraće nam još veće mogućnosti razvoja i samo bi trebalo biti pametan i ne otvarati pitanje šta ćemo mi uopšte na putu EU, kad govorimo sa stanovišta države, dodaje on.\n„Kad govorimo sa stanovišta intelektualne rasprave, naravno da to treba osporavati kao dobar privredni put, jer to nije dobar put za Srbiju, ali kao država – ništa, spuštamo to na neki niži nivo, a suštinski, razvijamo odnose u pravcu onog dela sveta koji će biti, a i sada je, ekonomski najjači, kao Kina. Čitav taj svet koji nije G 7, u stvari, preuzima kontrolu u ekonomskim odnosima u narednih 15 godina“, zaključio je Pavlović.\nRUSIJA JE OSLOBODILA SVET OD NAPOLEONA I HITLERA, oslobodiće opet – OD ZAPADA\nPlaniraju se vojne vežbe sa kineskom vojskom – NATO LJUT


Reforma poligrafa - Sofija Mandić - Peščanik\nPošto su se strasti slegle, možemo da pokušamo da osvetlimo bar jedan aspekt prošlonedeljnih smena u vrhu policije. Interesatno bi moglo biti pitanje istrage protiv policijskog generala, odnosno nečega što je trebalo da posluži kao istraga.\nPošto ga je Darko Šarić optužio da je učestvovao u kriminalnim radnjama, general policije Rodoljub Milović uspešno je prošao poligrafsko testiranje. To je bila donekle dobra vest za generala. Iako ga smena nije zaobišla, on je time ipak zapušio usta medijima koji su spremno krenuli u proizvodnju još jednog (naručenog) skandala. Nažalost, to nije bila nimalo dobra vest za građane Srbije, iako imamo razloga da se radujemo što se ispostavilo da je general „pošten policajac“ (kako je to lepo istakao premijer).\nTa vest nije dobra pre svega zato što se pokazalo da se u javnosti reči jednog okrivljenog, pa bio on i Darko Šarić, tretiraju bezmalo kao pouzdano istinite. Više puta je rečeno, ali treba naglasiti: okrivljenom u krivičnom postupku je dozvoljeno da govori neistinu ako smatra da je to u njegovom interesu. Drugim rečima, okrivljeni nema obavezu da govori istinu. Tako se položaj okrivljenog i drugih učesnika u krivičnom postupku znatno razlikuju – svedoci, veštaci i tumači imaju obavezu da govore istinu; okrivljeni tu obavezu nema. Najveća je nevolja u tome što je u „slučaju“ Milović vera u iskaz okrivljenog došla ne od neukih medija i pojedinaca, već direktno od ministra unutrašnjih poslova i premijera, koji sve ovo znaju ili bi makar morali da znaju.\nTako je naredbom ministra policije general Milović završio na poligrafskom testiranju, kako bi se utvrdilo da li su Šarićeve optužbe istinite ili ne. Iz toga se stiče utisak da ministar i premijer dele uverenje da upravo samo testiranje može da pruži konačni odgovor o nečijoj krivici. To naravno nije moguće, jer je poligraf prilično nepouzdan instrument koji na osnovu fizioloških reakcija utvrđuje potencijalnu istinitost ili neistinitost odgovora. Da se poligrafu može verovati, svetu ne bi ni bili potrebni sudovi: okrivljeni bi se redom uključivali na mašine pomoću kojih bi se utvrđivala njihova krivica. Zbog toga se poligraf može koristiti u istrazi samo za prikupljanje određenih informacija (a čak i tada, samo na zahtev ili uz pristanak lica koje se testira), ali ne na okrivljenima u sudskom postupku – što je Milović ovih dana de facto bio.\nKada sve to znamo, treba da se zapitamo da li ijedna ozbiljna zemlja sebi sme da dozvoli ovo što je uradila Srbija – da krivicu policijskog generala utvrđuje kroz medije, poligrafsko testiranje i komisije pri ministarstvu, a na osnovu optužbe okrivljenog lica. Da li ijedan ministar policije sebi može da dopusti da bude pokretač jednog takvog postupka? (Podsetimo se, dnevne novine su objavile da je detektor laži samo deo istrage koju sprovodi komisija koju je formirao ministar Stefanović, kako bi se ispitale tvrdnje narko-bosa Darka Šarića.) Ako već nije podneo ostavku zbog svog vladanja u vanrednoj situaciji ili sumnje da je plagirao doktorat, ministar Stefanović bi nas mogao iznenaditi ostavkom zbog puke činjenice da zaslužuje nulu i iz krivičnog prava.\nČitava ova stvar dobro ilustruje u kakvoj zemlji živimo – postupak protiv Milovića bio je naopak i izmišljen na mnogo načina, a pri tom ga ni činjenica da je prošao poligrafsko testiranje nije spasila od smene. U nizu pogrešnih poteza i postupaka naših vlasti samo je jedno sigurno – da će volja premijera biti sprovedena. Sa druge strane, general Milović je pravilno postupio prihvativši da se izloži poligrafu: očigledno je da na optužbe koje dolaze iz sveta kriminala i tabloida ovde više ne vredi davati odgovore koji priliče razumnim ljudima. Ne vredi reći da okrivljeni može da kaže šta god mu se prohte, ne vredi reći ni da poligraf ne može odlučivati o nečijoj krivici. Sve ovo ne vredi jer se publika polako ali sigurno navikava samo na primitivne odgovore – one koje donose preki sudovi, vanredne komisije i poligrafske mašine.


Ljudi, zima je normalna, nije -1000, ni Sibir, ni ledeno doba | Luftika\n“Stiže ledeni talas, mraz će okovati Srbiju”, “Ono što nam stiže staje u dve reči – ledeno doba” i “Smrzavaćemo se narednih dana”, samo su neki od naslova koji su se pojavljivali u novinama i na internet portalima, a koji su najavljivali apokaliptičnu zimu, iako temperature ni u jednom trenutku nisu pale ispod očekivanih.\nGrađani pamte slične tabloidne naslove i iz godina kada su temperature retko padale ispod nule, a ljudi nisu imali potrebu za toplim zimskim jaknama. U novinama je ipak za takve dane najavljivano da ćemo se “posmrzavati”.\nUpravo zbog ovakvih tvrdnji je portal “VojvodinaMeteo” najavio na Tviteru da poziva pravnike da ih kontaktiraju kako bi reagovali po članu 343. Krivičnog zakonika Republike Srbije – izazivanje panike i nereda.\n“U što skorije vreme podnosićemo krivične prijave protiv NN ili protiv poznatih lica koje putem medija plasiraju lažne vesti iz sfere meteorologije i prognoze vremena i time izazivaju paniku kod nedužnih građana”, naveli su u ovoj objavi.\nCilj ovih krivičnih prijava je da novinari i urednici uvide kolika je njihova odgovornost u plasiranju ovakvih vesti, odnosno “spinova”, jer kada naiđe neki objektivan meteorološki problem ljudi to neće shvatiti ozbiljno, objašnjava za 021 Jovan Čabrilo iz VojvodinaMeteo, a prenosi portal 021.\n“U poslednje vreme smo svedoci sve više takvih naslova. Mi prosto smatramo da treba da postoji neka etika u novinarstvu, odnosno da novinari i njihovi urednici serviraju svojim čitaocima tačne i proverene informacije. Lažne vesti iz sfere meteorologije i klikbejt naslovi koji služe da bi se privukli čitaoci su česti, što u nekim ljudima izaziva određene strahove, naročito kada znamo da mnogi ljudi ne čitaju vesti dalje od naslova. Takvi naslovi su često nebulozni i sa strane nauke, ne samo etike. Evo baš juče sam pročitao vest da nam stiže snežna oluja iz Španije, što uopšte nema veze sa zahlađenjem kod nas”, objašnjava Čabrilo za 021.\n“Narednih dana očekuje nas nesporno jedno jače zahlađenje, odnosno tri ledena dana. To podrazumeva da će maksimalne dnevne temperature biti ispod nule. Na području Vojvodine, maksimalna dnevna temperatura neće prelaziti -2°C – od subote do utorka”, kaže Čabrilo i dodaje da nas od srede već očekuje otopljenje.\nPodseća da je prethodnih godina bilo hladnijih zima i da predstojeće zahlađenje nije ni blizu onog kakvo je bilo, na primer, u februaru 2012. godine. Naš sagovornik zaključuje da je važno istaći da ta tri hladna dana koja nas očekuju nisu “nikakav Sibir, nikakva oluja iz Španije i nikakvo ledeno doba”, već normalna zima za naše područje.\noznakeBiometeorološka prognoza ledeno doba srbija zima zima\nTOP 5 skijaških centara u Evropi idealnih za aktivni odmor


Da li će biti srušena hala "Pinki" u Zemunu - Dan u Beogradu\nNaslovna » BG svaštara » Drugi pišu » Da li će biti srušena hala „Pinki“ u Zemunu\nHala "Pinki" u Zemunu (foto: Nemanja Nikolić)\nDa li će biti srušena hala „Pinki“ u Zemunu\nNeko drugi 24. februar 2021. Drugi pišu Postavite komentar\nU planu je da se hala „Pinki“ u Zemunu sruši sledeće godine i da se na tom mestu izgradi moderni, multifunkcionalni sportski centar.\nNovosti su danas objavile tu vest. Tokom narednih meseci, trebalo bi da budu rešeni imovinsko-pravni odnosi, kako bi objekat „Pinki“ bio vraćen u vlasništvo Grada, posle čega se početi izrada novog projekta.\nTrenutno najveći udeo u vlasništvu hale ima kompanija NIS, sa 49 odsto udela u kapitalu, a po rečima izvora Novosti, Opština Zemun će uskoro uputiti inicijativu Gradskoj upravi, jer postoji mogućnost da kompanija NIS preda „Pinki“ Gradu.\nSvečano otvaranje hale bilo je 21. oktobra 1974. godine, povodom 30 godina od oslobađanja Zemuna i nazvan je po narodnom heroju Bošku Palkovljeviću Pinkiju.\nTakođe, sredinom ove godine planiran je početak izgradnje podzemne garaže ispred hale „Pinki“ sa 160 mesta za automobile. Ulazna rampa za automobile trebalo bi da bude na prilazu iz Ulice Gradski park, dok je izlazna u Nemanjinoj.\nTagovibg svaštara drugi pišu hala pinki novosti zemun\nPrethodni Kreativni centar: Vesna Aleksić – Princezin rođendan\nSledeći Bioskopski repertoari (25. februar – 3. mart 2021)


Film "Ekipa" premijerno 23. oktobra u SAVA CENTRU!\nNaslovna/Grad/Beograd/Film “Ekipa” premijerno 23. oktobra u SAVA CENTRU!\n– Film „Ekipa“ ne govori o sukobu Zvezde i Partizana, i to što je glavni lik fudbaler Partizana i što se sve odvija na derbiju je samo bekgraund cele priče. Glavni junak se tokom filma izvlači iz velikih problema u kojima se našao i na kraju stiže na mesto koje je najvažnije u životu, a to je ljubav – rekao je reditelj Marko Sopić na konferencija za novinare povodom najave premijere filma „Ekipa“, koja je zakazana za 23. oktobar u Sava centru.\nPored reditelja, konferenciji za novinare su prisustvovali i Rade Ćosić, scenarista i glavni glumac, Ivana Dudić, glavna glumica, glumci Lazar Đukić, Ratko Tankosić i Ljubomir Nikolić, i koproducent Marko Jovičić.\nIvana Dudić, nova filmska nada, je rekla da je poruka ovog filma, uprkos sportskoj tematici, ta da sve ljude zapravo pokreće ljubav.\n– Glavni lik u filmu je mladi, talentovani fudbaler u usponu, koji ima priliku postane velika zvezda, ali se u kjučnom momentu ipak odlučuje zbog devojke u koju se zaljubio da rizikuje svoj i život svojih prijatelja.\nAutori filma su otkrili da su zvezde ovog filma, Srđan Žika Todorović, Ljubomir Bandović, Sergej Trifunović, Dragan Jovanović i Miloš Timotijević, odmah pristali da budu deo tima jer ih je scenario filma uhvatio „na prvu loptu“.\n– Nije bilo pregovora sa njima. Jednostavno, svako od njih je pristao da igra u našem filmu odmah posle prvog razgovora i pročitanog scenarija. Dopala im se tema, kako je napisan scenario, uloge, i tako smo uspeli da imamo sve ove odlične glumce u našem filmu. Svi oni su imali težak zadatak jer je film neprekidno na ivici između komedije i drame, a to je veoma teško igrati, rekao je reditelj Marko Sopić.\nKoproducent filma „Ekipa“ Marko Jovičić je otkrio zanimljiv detalj sa prvog snimajućeg dana, koji se odigrao tokom pravog derbija Zvezda – Partizan.\n– Prvu scenu smo snimali tako što su petnaest minuta pre početka derbija, pred punim tribinama, na teren Partizanovog stadiona utrčali statisti u zvezdinim dresovima. I dok snimamo scenu kontranapada, zove direktor stadiona da mi kaže da ga zove vođa navijača i pita o čemu se radi, i da li da „uleću na teren“. Kada vam tako krene snimanje filma, znate da ili ginete ili pobeđujete. Mislim da smo pobedili, odnosno da smo napravili odličan film. Svu tu autentičnu atmosferu će osetiti i gledaoci.\nPremijera filma „Ekipa“ biće održana 23. oktobra u Sava centru, u Beogradu, a istovremeno će film biti prikazan i u Njujorku i Torontu. Nakon toga film će moći da pogleda publika u svim bioskopima u Srbiji.\nPredhodno Sa ovim horoskopskim znacima je najzanimljivije u krevetu\nSledeće NOVO: NIVEA Sheet Maske


Novi predsednik Sberbank Srbija susreo se sa predsednikom Privredne komore Srbije\nBeograd, 29.04.2013. - Novi predsednik Sberbanke Srbija, gospodin Valerij Ovsjanikov susreo se sa predsednikom PKS, gospodinom Željkom Sertićem. Tokom susreta, predsednik Sberbanke i predsednik PKS su razgovarali o intenziviranju dalje saradnje. Sastanku su prisustvovali i gospodin Grigorij Černenko, direktor Sberbanke za saradnju sa klijentima iz Rusije i ZND, gospodin Dušan Radičević, Direktor sektora za rad sa privredom Sberbanke i gospodin Miroslav Mitković, savetnik PKS-a za Rusiju.\nPredsednik Sberbanke u Srbiji, gospodin Ovsjanikov je rekao da Sberbanka donosi novu filozofiju poslovanja u bankarskom sektoru Srbije i da su predstavnici Sberbank najaktivnije uključeni u rad predstavnika vlasti kako u Rusiji tako i u Srbiji. „Sberbanka vrlo dobro radi u Srbiji i beleži konstantan rast i banka na srpskom tržištu ima ambiciozne planove da podrži trgovinske operacije između dve zemlje. U 2012. godini smo podržali izvoz srpske robe (sektor poljoprivrede) u Rusiju i nastavićemo da pružamo sistemsku podršku izvoznicima i uvoznicima u Srbiji koji posluju sa Rusijom. Zainteresovani smo i za saradnju sa državnim sektorom i javnim preduzećima“, napomenuo je g. Ovsjanikov.\nSberbanka u Srbiji već ima dobru saradnju sa Privrednom komorom Srbije a ilustrativan primer dosadašnje saradnje je i prezentacija koju je u PKS-u održao gospodin Grigorij Černenko, direktor Sberbanke za saradnju sa klijentima iz Rusije i ZND na kojoj su predstavljene mogućnosti korišćenja ruske rublje za transakcije u Srbiji preko Sberbanke. Takođe je dogovoreno i održavanje prezentacije u Privrednoj komori Srbiji na kojoj će Sberbank Srbija biti predstavljena domaćim privrednim subjektima.


Isplata decembarskih penzija počinje u srijedu, 07.januara – Radio Feral\nIsplata penzija za mjesec decembar, počet će u srijedu, 7. januara 2015. godine.\nPenzije ostvarene po osnovu Zakona o PIO, biti će obračunate i isplaćene prema koeficijentu 1,816, što znači da iznosi najniže, zajamčene i najviše penzije ostaju nepromijenjeni. U skladu s tim najniža penzija iznosi 326,17 KM, zajamčena 434,90 KM, dok najviša penzija iznosi 2.174, 48 KM.\nPenzije koje su ostvarene po osnovu Zakona o pravima demobilisanih branilaca i članova njihovih porodica, Zakona o pravima branilaca i članova njihovih porodica te Zakona o službi u vojsci Federacije BiH, bit će obračunate i isplaćene prema koeficijentu 1,485.\nPenzije ostvarene po osnovu Zakona o prijevremenom povoljnijem penzionisanju branilaca domovinskog rata bit će obračunate i isplaćene prema koeficijentu 1,00.\n← Vlada TK utvrdila nacrt Programa rada Vlade za 2015.godinu\nJutros u Kalesiji minus 12 stepeni →


„Kosovo podrazumeva ogroman broj onoga što predstavlja našu kulturnu osnovu i oko toga moramo da se borimo i zubima i noktima. Jer to je pokušaj oduzimanja nečega što predstavlja supstrat i naše istorije i dela psihologije i čega god hoćete. Ali, govoreći pošteno, ako jedan ministar, premijer ili predsednik mora da traži dozvolu da udje na tu teritoriju, to vrlo jasno govori da nemamo ni ljudske ni ekonomske ni bilo koje druge kapacitete da nametnemo svoju volju. Možemo da se gledamo u oči i lažemo, ali alternativa je vrlo jasna“, rekao je Kostić.\nKostić je dodao da treba da se sačuva zdrav korpus i da ga, u tom smislu, u ovom trenutku mnogo više zanima sudbina Republike Srpske jer tamo postoji „ozbiljan, aktivni, delujući, kulturni i naučni deo naroda“ od milion i po ili dva miliona ljudi. Govoreći o svom stavu prema ulasku Srbije u Evropsku uniju, Kostić je parafrazirao pesnika Branka Miljkovića i rekao da će Srbija „povraćajući i u taj raj morati da udje“, jer ne postoji alternativa. On je ocenio da je savez s Rusijom veštačka alternativa i zapitao da li je neko konsultovao Rusiju da li uopšte želi Srbiju.\n18.10.2015 u 12:53 / Odgovori


Osnovan Regionalni savet za zapošljavanje | Cross-border Programme\n18. februara 2014. Jačanje profesionalne edukacije odrsalih u ruralnim sredinama, Vesti i događaji\nGradonačelnik Šapca Miloš Milošević i predsednici opština Bogatić, Vladimirci i Koceljeva: Nenad Beserovac, Vladica Marković i Veroljub Matić, potpisali su Sporazum o udruživanju i formiranju Regionalnog saveta za zapošljavanje Grada Šapca i opština Bogatić, Vladimirci i Koceljeva.\nCilj udruživanja lokalnih saveta je postizanje većeg stepena razvoja lokalnih i regionalnih politika zapošljavanja, a inicijativa je posledica potrebe uključivanja lokalnih samouprava u sufinansiranje programa i mera aktivne politike zapošljavanja.\nSporazum je svečano potpisan 18. februara 2014. godine u Gradskoj kući u Šapcu, a skup je bio još jedan pokazatelj da udruživanje sredstava lokalnih samouprava vodi ostvarivanju većih subvencija i pomoći. Naredni korak je usvajanje Regionalnog akcionog plana zapošljavanja.\nPrema rečima Branka Filipovića, direktora Nacionalne službe zapošljavanja, Filijala Šabac, udruživanjem će obezbediti značajnije subvencije u oblasti zapošljavanja. To je naročito važno prilikom ostvarivanja projekata koji se finansiraju iz IPA fondova.\nGradonačelnik Šapca Miloš Miloševič, podsetio je na činjenicu da je nedostatak posla hronični problem svih lokalnih zajednica. Rešenje problema je u povećanju privredne aktivnosti i novim radnim mestima, a udružene lokalne samouprave, jedinstvenim nastupom, mogu da poboljšaju šanse za zaposlenje kroz podizanje nivoa stručnosti radne snage.\nInače, Grad Šabac je usvojio Lokalni akcioni plan zapošljavanja kako bi mogao da konkuriše kod nadležnog ministarstva za sufinansiranje programa. To znači da će ove godine iz gradskog budžeta biti subvencionisani programi zapošljavanja pripravnika, žena starijih od 50 i muškaraca starijih od 55 godina, javni radnovi i samozapošljavanje. Za ove namene iz gradskog budžeta biće izdvojeno 37,5 miliona dinara.\nPredsednici opština, potpisnici Sporazuma, ističu važnost osnivanja Regionalnog saveta za zapošljavanje, jer se na taj način manjim zajednicama pruža mogućnost učešća u važnim projektima, čime se stvara povoljnija privredna klima.\nGrad Šabac i Nacionalna služba za zapošljavanje su partner i saradnik Caritas-a Šabac na realizaciji projekta „Jačanje profesionalne edukacije odraslih u ruralnim sredinama“, koji se realizuje u okviru Drugog poziva prekogranične saradnje Srbije i Bosne i Hercegovine, finansiranog od strane EU iz predpristupnih IPA fondova, kroz koji se promovišu alternativni načini zapošljavanja i samo-zapošljavanje osoba iz društveno ranjivijih grupa. Projektnim aktivnostima, izmedju ostalog, omogućeno je dodatno razvijanje kolektivnog interesa i uspostavljanje novih instrumenata javnih institucija, koje su postale bolje informisane o novim mehanizmima i načinima prevencije socijalne isključenosti.


Američki general: Kina želi pomorsku bazu na afričkoj obali Atlantika - Sputnjik Srbija\n11:33 14 Jun 2021\nAmerički general: Kina želi pomorsku bazu na afričkoj obali Atlantika\n21:27 08.05.2021 Preuzmite kraći link\nKina je već kontaktirala zemlje u tom regionu, kako bi napravila pomorsku bazu koja bi mogla da prima nosače aviona i podmornice, rekao je Taunzend u intervjuu za AP.\n„Oni traže mesto gde mogu da ponovo naoružaju i poprave ratne brodove. To bi moglo da im bude korisno u slučaju vojnog konflikta“, rekao je Taunzend.\nAmerički general tvrdi da je Kina kontaktirala države od severa do juga Afrike, od Mauritanije do Namibije.\nOn je naveo i da je Kina, koja je napravila prvu bazu van svoje teritorije u Džibutiju 2016, na istoku Afrike, sada na putu da to uradi i na zapadnoj obali tog kontinenta. Dodao je i da Kina proširuje svoju bazu u Džibutiju, koja već sada ima 2.000 vojnika.\n„Kina nadmudruje SAD u nekim afričkim zemljama. Lučki projekti, ekonomski poduhvati, infrastruktura i njihovi sporazumi i ugovori dovešće do toga da imaju bolji prolaz u Africi i oni polažu velike uloge na Afriku“, tvrdi general Taunzend.\nAmerički časopis: SAD zaostaju za Rusijom i Kinom u Africi\nKina gradi digitalni Put svile od Azije preko Afrike do Evrope\nPentagon smanjuje afrički kontingent da bi se usredsredio na Rusiju i Kinu\nStiven Taunsend, mornarica, Afrika, baza, Kina


Poslovna žena je jedinstveni magazin na tržištu Srbije namenjen pre svega ženama u biznisu, ali i svima onima koji žele da unaprede svoja praktična znanja i ostvare ličnu afirmaciju. Magazin izlazi 12 puta godišnje i sadrži brojne poslovne teme i raznovrsne rubrike uključujući: biznis, menadžment, preduzetništvo, finansije, investicije, informacione tehnologije, kao i oblasti iz svakodnevnog života - zdravlje i lepota, moda i stil, kuća i porodica, automobili, putovanja,...\nTržište časopisa Poslovna žena je targetirano i obuhvata cca. 70.000 žena koje su vlasnice sopsvenog biznisa, uspešne menadžerke, investitorke i preduzetnice, kao i više od 120.000 zaposlenih žena u različitim privrednim oblastima.\nNovo! Promotivna ponuda za reklamiranje u štampanom izdanju magazina Poslovna Žena tokom 2013. godine!\nCenovnik za 2013. godinu pogledajte na www.poslovnazena.com/ponuda2013.pdf\nPrednosti reklamiranja u časopisu Poslovna žena\nNeke od najznačajnijih prednosti reklamiranja u magazinu Poslovna žena jesu targetirano tržište, savremeni dizajn, kvalitetan sadržaj, izuzetno velika čitanost i sigurnost da će Vaša reklamna poruka biti kvalitetno predstavljena i zapažena. U odnosu na konvencionalne časopise, Poslovna žena pruža 24 časovnu dostupnost magazina u Flash i PDF verziji na sajtu www.poslovnazena.com, kao i najkvalitetniju internet kampanju u saradnji sa vodećim poslovnim mrežama u zemlji i regionu.\nU online verziji magazina Vaša reklama dobija novu dimenziju kroz integraciju audio/video zapisa, korišćenje animiranih reklama, interaktivnih narudžbenica i kontakt formi.\nMagazin Poslovna žena predstavlja izuzetan način da prezentujete svoju kompaniju, proizvode i usluge sadašnjim i budućim kupcima i poslovnim partnerima, kao i da potvrdite ili unapredite reputaciju koju imate.\nIskoristite prednosti 4T strategije reklamiranja:\nTiraž - s obzirom na veliki broj zahteva čitalaca online magazina Poslovna žena, kao i na bazi uspostavljene saradnje sa vodećim poslovnim mrežama u zemlji i regionu, očekivani tiraž časopisa iznosi 10.000 primeraka na mesečnom nivou.\nTarget - časopis ima targetirano tržište - žene od 18-65 godina. Pažljivo odabrana ciljna grupa - s obzirom da se radi o platežno sposobnim ženama, koje su u godinama kada donose važne odluke, žele da uče i da pokažu i dokažu svoj kvalitet u poslu.\nTrend - časopis prati najnovije trendove u oblasti biznisa, menadžmenta, finansija, automobilizma, turizma i tehnologije, kao i poslednje modne trendove.\nTrajnost - pored štampanog izdanja magazin Poslovna žena izlazi u elektronskoj verziji na sajtu www.poslovnazena.com čime je časopis dostupan 24h dnevno, 7 dana u nedelji, 365 dana godišnje. S obzirom da magazin pokriva dosta tema koje imaju neprolazan karakter time se otvaraju vrata za trajno prisustvo Vaše reklame. Za razliku od ostalih magazina koji su usmereni na jedno prelistavanje, magazin Poslovna žena fokus stavlja na trajni kvalitet.\nSve dodatne informacije mogu se dobiti putem emaila marketing@poslovnazena.com


Završen festival sevdalinke u Tuzli - Festival Sevdalinke\nZavršen festival sevdalinke u Tuzli\nNovosti 20. Juna 2019.\nDirektorica Festivala Ramiza Milkunić najavila je da ljubitelje sevdalinke nova iznenađenja očekuju na 12. izdanju ove kulturne manifestacije\nU Bosanskom kulturnom centru u Tuzli sinoć je održana završna, revijalna večer 11. Festivala “Sevdalinko u srcu te nosim“.\nKoncert je počeo prilagođenim sevdalinkama u izvedbi mješovitog hora srednje muzičke škole “Čestimir Dušek“ iz Tuzle, što je još jednom pokazalo, kako su saopćili organizatori, da sevdalinka ima svoje mjesto i u umjetničkoj muzici.\nPrvoga dana Festivala održano je i međunarodno takmičenje harmonikaša “Sevdalinko harmonikom opjevana“ na kome je pobjedio Miloš Milićević iz Beograda. Njemu je uručena i nagrada, specijalni model harmonike najpoznatijeg svjetskog proizvođača italijanskog Guerrinija.\nHarmoniku koja je posebno napravljena za ovu priliku, uručili su mu direktor fabrike Alberto Guerrini, predsjednik žirija Goran Jeknić, predsjednik udruženja Eufonija Dejan Milkunić, koje je bilo organizator takmičenja, te ministar u Vladi TK Zlatan Muratović.\nSve izvođače koji su nastupili na Festivalu pratio je orkestar pod vodstvom prof. Dejana Milkunića, manifestaciju je moderirao Dino Kalesić, a izvođačima su vokalnu podršku u pjesmama dale i članice hora “Iskre“ iz Tuzle.\nDirektorica Festivala Ramiza Milkunić najavila je da ljubitelje sevdalinke nova iznenađenja očekuju na 12. izdanju ove kulturne manifestacije. Također, organizatori iz Udruženja muzičkih umjetnika planiraju nastavak promocije pjesme sevdalinke u regionu.\nOrganizaciju ovog festivala između ostalih podržali su i Federalno ministarstvo kulture i sporta, Grad Tuzla i Vlada TK-a, dok je pokrovitelj Državna komisija Bosne i Hercegovine sa saradnju sa UNESCO-m.\nRaspisan konkurs za dvanaesti festival sevdalinke u Tuzli\nKategorije Odaberite kategoriju Novosti\nOtvorene prijave za autore, izvođače i harmonikaše za 13. Festival sevdalinke\nArhive Odaberite mjesec Septembar 2021 Oktobar 2020 Septembar 2020 April 2020 Mart 2020 Juni 2019


Ekonomija - datum: 2019-09-10 VLADIN SAVJET DOPUNIO PLAN PRIVATIZACIJE\nSa sjednice Prodaju akcije u Kotor-projektu\nSavjet za privatizaciju predložio je Vladi da u ovogodišnji plan privatizacije uvrsti prodaju 16,65 odsto akcija kompanije Kotor-projekt, koje su u vlasništvu Investiciono-razvojnog fonda (IRF). Savjet je dopunu ovogodišnjeg plana privatizacije Vladi predložio na osnovu inicijative IRF-a.\n– Predlaže se da u ovogodišnji Plan privatizacije bude uvrštena i prodaja 16,65 odsto, odnosno 748 akcija kompanije Kotor-projekt koje su u vlasništvu Fonda – navodi se u saopštenju Vlade nakon jučerašnje sjednice Savjeta.\nNa sjednici kojom je predsjedavao predsjednik Savjeta i premijer Duško Marković usvojen je izvještaj revizorske kuće Omega iz Podgorice o reviziji realizacije ugovora o kupoprodaji i investiranju u dio lokaliteta fabrike Gornji Ibar, odnosno lokacije 1A, kao i ugovora o zakupu dijela lokaliteta te fabrike, odnosno lokacije 1B, za izvještajni period od oktobra 2015. godine do kraja prošle godine.\nVladi je predloženo da usvoji izvještaj o radu Savjeta sa izvještajem o realizaciji Plana privatizacije za prvu polovinu godine.\n– U izvještajima su nabrojane ključne aktivnosti Savjeta, rezultati sprovođenja Plana privatizacije, kao i statistika realizacije zaključaka Savjeta u prvom polugodištu. Realizovano je 88 odsto zaključaka Savjeta, realizacija deset odsto je u toku, dok dva odsto zaključaka nije realizovano – piše u saopštenju.\nRazmotrena je i usvojena informacija o statusu realizacije objavljenih javnih poziva i drugih projekata u nadležnosti Tenderske komisije za valorizaciju turističkih lokaliteta.\nSavjet je zadužio Tendersku komisiju da preduzme aktivnosti na što skorijem raspisivanju tendera za davanje u dugoročni zakup lokaliteta Mrkovi – Bijela Stijena i da u saradnji sa pravnim i finansijskim savjetnicima analizira opravdanost predlaganja projekata Donja Arza i Uvala Masline – Rt Odrač, Bušat u Plan privatizacije za narednu godinu.


IP aluminijumski sistem je dizajniran za izradu prozora, vrata i konstrukcija gde se traži visok koeficient toplotne izolacije. Dostupne varijante sistema su IP i, IP i+.\nVisoki parametri izolacije su postignuti putem primene specijalnih termičkih uložaka koji se stavljaju između termičkih pregrada i oko stakla.\nNa ovaj način poboljšava se koeficient toplotne provodljivosti za 0,2 do 0,5 W/(m2K).\nSistem je namenjen za primenu kod stambenih i javnih objekata, omogućava projektovanje modernih rešenja prozorskih konstrukcija u mnogim varijantama, a mogu se ugrađivati i u fasadnim sistemima.\nProfili su dostupni u pravougaonoj i zaobljenoj varijanti i pored standarnih prilagođeni su i ugradnji skrivenih okova.\nAluminijumski sistem prozora sa termičkom izolacijom, namenjen za izradu prozora sa skrivenim krilom, koje se ne vidi sa spoljašnje strane. Profil rama je tako projektovan da prekriva cijelu visinu profila krila stvarajući besprekoran dizajn prozora.\nSistem skrivenog krila je rješenje za koje se odlučuju projektanti kako bi bilo moguće "prekrivanje prozora" u aluminijumsko-staklenoj kontrukciji.\nOvo znači da se sa spoljašnje strane ne razlikuju fiksne pozicije i djelovi tj.prozori koji se otvaraju, što daje izuzetno elegantan dizajn čitavoj konstrukciji.\nKonstrukcija IP SU sistema temelji se na provjerenom, cjenjenom baznom aluminijumskom sistemu IP i dostupna je u svim bojama RAL palete, strukurnih boja, eloksaže i imitacije kore drveta.\nIP OUT sistem dolazi u dve varijante - standardna IP OUT i sa termičkom izolacijom u zoni spajanja stakla sa profilom i varijanta sa povećanom termičkom izolacijom IP OUT i+ sa dodatnom izolacijom u prostoru između termičkih pregrada. Kao i kod ostalih aluminijumskih sistema, dostupna je velika paleta boja RAL, eloksaže, struktura, efekta kore drveta i mogućnost dvobojnih profila.\nIP od Uf 1,57 W/m2K Klasa C4 Klasa E1350 65 mm / 74 mm / 4 - 51 mm\nIP i+ od Uf 1,28 W/m2K Klasa C4 Klasa E1350 65 mm / 74 mm / 4 - 51 mm\nIP SU od Uf 1,63 W/m2K Klasa C5/B5 Klasa E1200 66 mm / 68 mm / 4 - 41 mm\nIP SU i od Uf 1,27 W/m2K Klasa C5/B5 Klasa E1200 66 mm / 68 mm / 4 - 41 mm\nIP OUT od Uf 1,85 W/m2K Klasa C5/B5 Klasa E900 65 mm / 74 mm / max 61 mm\nIP OUT I+ od Uf 1,68 W/m2K Klasa C5/B5 Klasa E900 65 mm / 74 mm / max 61 mm


Bezbjednjaci pozdravili ideju o formiranje službe za nacionalnu bezbjednost\nPotreban kvalitetan tim\nBezbjednjaci u Republici Srpskoj pozdravljaju ideju predsjednika Republike Srpske o formiranju nacionalne službe za bezbjednost Republike Srpske. Ta služba može biti u okviru Ministarstva unutrašnjih poslova, Vlade Srpske ili kabineta predsjednika, ocjenjuje Predrag Ćeranić, dekan banjalučkog Fakulteta za bezbjednost.\n"Podzakonski akt, recimo ukaz predsjednika Republike, je najjednostavniji pravni okvir da se formira jedan tim, koji bi koristio postojeće kapacitete institucija Republike Srpske, napravio jednu platformu i dao smjernice za djelovanje, kako bismo mogli predvidjeti u kojem će se smjeru stvari odvijati," rekao je Ćeranić.\nSlužba je potrebna Srpskoj jer Obavještajno-bezbjednosna agencija BiH ne radi svoj posao, ističe Dževad Galijašević, stručnjak za bezbjednost.\n"Naravno da Republici Srpskoj, njenom Ministarstvu unutrašnjih poslova i građanima treba kvalitetna služba koja će prikupljati, analizirati i distribuisati informacije vezane za zaštitu ustavnog poretka. Služba nacionalne bezbjednosti je potrebna zato što Obavještajno-bezbjednosna agencija BiH radi protivno Ustavu i bezbjednosti građana. OBA izmišlja da su književnici, novinari i analitičari neprijatelji nacionalnoj bezbjednosti, prikriva terorističku prijetnju i briše biografije terorista koji imaju porijeklo iz BiH," rekao je Galijašević.\nNakon jučerašnjeg sastanka Koordinacionog tijela za praćenje ilegalnih migranata, bilo je riječi i o rezervnom sastavu policije, sa ovlašćenjima za borbu protiv migrantske krize. Policiji upravo zbog migranata trebaju dodatne snage, kaže Ćeranić.\n"Postojeći sastav Ministarstva unutrašnjih poslova, on je sasvim dovoljan za mirnodopske situacije. U slučaju nekih vanrednih mjera, ili situacija koje liče na vanredne, naravno da je potrebna rezerva, odnosno dodatne snage. To je najjednostavnije riješiti kroz rezervni sastav policije," kaže Ćeranić.\nPredsjednik Dodik je na jučerašnjme sastanku Koordinacionog tijela najavio da će u narednih nekoliko mjeseci biti novih zakonskih rješenja za borbu sa migrantskim talasom. Ipak, prioritet je služba nacionalne bezbjednosti, o čijem osnivanju će razmisliti dok mu još formalno traje predsjednički mandat.\nnacionalna bezbjednost Predrag Ćeranić Dževad Galijašević\nDodik o migrantima\nRazmotriti mogućnost otvaranja službe nacionalne bezbjednosti\nU Administrativnom centru Vlade Srpske\nSastanak Koordinacionog tijela za praćenje ilegalnih migranata


Ivica Dačić, Foto: Stefan Kojić\nDačić je rekao da dozvole koje Er Srbija ima za komercionalne letove ne važe i da moraju da se dobiju dozvole za humanitarne letove, a između dva leta mora proći 12 sati\nObjavljeno: 25.03.2020. 10:17h\nMinistar spoljnih poslova Ivica Dačić kazao je da je jutros jedan avion poleteo za Istanbul odakle će vratiti srpske državljane, a da će iz Srbije odvesti 150 Turaka koji su hteli da se vrate u svoju zemlju.\n"Tim avionom ćemo vratiti Željka Obradovića sa porodicom", kazao je Dačić u jutarnjem programu TV Hepi dodajući da drugi sportisti, iako su ranije izražavali želju, kao i studenti, kada su čuli da treba da idu u karantin, zaključuju da im je bolje da ostanu tamo gde su.\n"Kada ovo rešimo praktično da će biti rešeno pitanje trenutne zaglavljenosti na aerodromima. Zatim ćemo videti šta ćemo još sa našim građanima u Abud Dabiju i Dohi", rekao je Dačić, dodajući da je odluka da se leti dva puta dnevno u cilju vraćanja naših građana.\n"Došli smo u situaciju da se javljaju naši turisti i ljudi koji se nalaze od Perua do Tajlanda. Na Tajlandu ima 155, u Japanu 13, na Baliju ima 44, koji su se javili kada im je, verovatno, istekao aranžman", kazao je on.\nSsto se tiče građana Srbije koji su pohrlili u domovinu kada je izbila kriza u Evropi, rekao je da se uglavnom radilo o ljudima koji nemaju rešen status.\n"Oni koji imaju rešen status boravka ne dolaze. To su uglavom oni koji nemaju rešen status, koji su boravili u EU na osnovu bezviznog režima i tamo radili neke poslove, a potom ostali bez posla", objasnio je on.\nMinistar spoljnih poslova Ivica DačićIvica DačićSrpski državljaniTurskaAvioniIstanbulKoronavirusKorona-virusCovid19


Grad Zenica: Za četiri i po godine Čeliku uplatili duplo više novca nego bivša vlast za 14 godina |\nRadi istinitog informisanja javnosti, posebno navijača NK Čelik, Grad Zenica objavljuje podatke o uplatama sredstava iz Budžeta Grada Zenica na račune Nogometnog kluba Čelik\n“Činjenica da smo preko dva miliona KM do sada uplatili na račun NK Čelik i preko milion KM uložili u infrastrukturu koju koristi NK Čelik, najbolji je dokaz da sam bio i ostao opredijeljen za spas zeničke svetinje. Bivša SDA vlast klub je dovela do propasti, a Zeničko – dobojski kanton u kojem i danas vlada i u čijoj nadležnosti je sport, za NK Čelik nije uplatio niti jednu KM. Ove brojke demant su podvala grupe ljudi koji u javnim istupima govore da sam neprijatelj Čelika. Ako je neprijatelj neko ko je do sada izdvojio za klub preko tri miliona KM i neko ko je vlastita sredstva trošio dok sam bio predsjednik kluba i nakon toga pomagao na razne načine, to onda nije ništa drugo nego utjecaj politike na ljude koji se predstavljaju spasiocima kluba”, izjavio je Fuad Kasumović, gradonačelnik Zenice.\n“Bez namjere da ulazimo u pozadinu ovakvog ponašanja Upravnog odbora NK Čelik, pozivamo članove Upravnog odbora, kao i sve druge koji na bilo koji način potpiruju kulminaciju negativnog raspoloženja na relaciji NK Čelik – Grad Zenica da prestanu s takvim ponašanjem i realno sagledaju situaciju u i oko NK Čelik”, naglasio je Kasumović.\nPodatke Službe za finansije o uplatama NK Čelik možete preuzeti ovdje.